Kannada-LLM-Labs/Wikipedia-Kn huggingface dataset:
ವಿಷ್ಣುಪದ ಮಂದಿರ

ವಿಷ್ಣುಪದ ಮಂದಿರ ಭಾರತದ ಗಯಾದಲ್ಲಿರುವ ಪುರಾತನ ದೇವಾಲಯವಾಗಿದೆ. ಇದು ವಿಷ್ಣುವಿಗೆ ಅರ್ಪಿತವಾದ ಹಿಂದೂ ದೇವಸ್ಥಾನ.ಈ ದೇವಾಲಯವು ಫಾಲ್ಗು ನದಿಯ ಉದ್ದಕ್ಕೂ ನೆಲೆಗೊಂಡಿದೆ. ಇದು ವಿಷ್ಣುವಿನ ಹೆಜ್ಜೆಗುರುತುಗಳು ಧರ್ಮಸೀಲಾ ಎಂದು ಕರೆಯಲ್ಪಡುತ್ತದೆ, ಇದನ್ನು ಬಸಾಲ್ಟ್ನ ಒಂದು ಭಾಗಕ್ಕೆ ಸೇರಿಸಲಾಗುತ್ತದೆ. ಬ್ರಹ್ಮಳ್ಪಿತ್ ಬ್ರಾಹ್ಮಣರು ಪ್ರಾಚೀನ ಕಾಲದಿಂದಲೂ ದೇವಾಲಯದ ಸಾಂಪ್ರದಾಯಿಕ ಪಾದ್ರಿಯಾಗಿದ್ದಾರೆ, ಅವರನ್ನು ಗವಾವಾಲ್ ತೀರ್ಥ ಪುರೋಹಿತ್ ಅಥವಾ ಪಾಂಡ ಎಂದು ಕರೆಯಲಾಗುತ್ತದೆ. ರಾಮನಜುಚಾರ್ಯ, ಮಧ್ವಾಚಾರ್ಯ, ಶಂಕರಾದೇವ ಮತ್ತು ಚೈತನ್ಯ ಮಹಾಪ್ರಭುಗಳಂತಹ ಹಲವಾರು ಪೌರಾಣಿಕ ಸಂತರು ಈ ದೇವಾಲಯವನ್ನು ಭೇಟಿ ಮಾಡಿದ್ದಾರೆ.

ದಂತಕಥೆ
ಒಮ್ಮೆ ಗಯಾಸುರ ಎಂಬ ರಾಕ್ಷಸನು ಭಾರೀ ತಪಸ್ಸು ಮಾಡಿದನು ಮತ್ತು ಅವನನ್ನು ನೋಡಿದವನು ಮೋಕ್ಷವನ್ನು (ಮೋಕ್ಷಮ್) ಪಡೆಯಬೇಕು ಎಂದು ವರವನ್ನು ಹುಡುಕಿದನು. ಒಬ್ಬರ ಜೀವಿತಾವಧಿಯಲ್ಲಿ ಮೋಕ್ಷವನ್ನು ಪಡೆಯುವ ಮೂಲಕ ಮೋಕ್ಷವನ್ನು ಸಾಧಿಸಿದಾಗಿನಿಂದ ಜನರು ಸುಲಭವಾಗಿ ಅದನ್ನು ಪಡೆಯಲಾರಂಭಿಸಿದರು. ಮೋಕ್ಷವನ್ನು ಪಡೆದುಕೊಳ್ಳದಂತೆ ಅನೈತಿಕ ಜನರನ್ನು ತಡೆಯಲು ಲಾರ್ಡ್ ವಿಷ್ಣು ಗಯಸುರನನ್ನು ಭೂಮಿಯ ಕೆಳಗೆ ಹೋಗಲು ಕೇಳಿದರು ಮತ್ತು ಅಸುರ ತಲೆಯ ಮೇಲೆ ತನ್ನ ಬಲ ಕಾಲು ಇರಿಸುವ ಮೂಲಕ ಮಾಡಿದರು. ಭೂಮಿಯ ಮೇಲ್ಮೈ ಕೆಳಗೆ ಗಾಯಾಸುರವನ್ನು ತಳ್ಳಿದ ನಂತರ, ವಿಷ್ಣುವಿನ ಕಾಲು ಮುದ್ರಣ ಮೇಲ್ಮೈಯಲ್ಲಿ ಇತ್ತು. ಹೆಜ್ಜೆಗುರುತು ಶಂಕಾಮ್, ಚಕ್ರಂ ಮತ್ತು ಗಧಮ್ ಸೇರಿದಂತೆ ಒಂಬತ್ತು ವಿವಿಧ ಚಿಹ್ನೆಗಳನ್ನು ಒಳಗೊಂಡಿದೆ. ಇವುಗಳು ಲಾರ್ಡ್ನ ಶಸ್ತ್ರಾಸ್ತ್ರಗಳೆಂದು ನಂಬಲಾಗಿದೆ. ಗಯಾಸುರ ಈಗ ಭೂಮಿಗೆ ತಳ್ಳಿತು ಆಹಾರಕ್ಕಾಗಿ ಕೇಳಿಕೊಂಡರು. ಭಗವಾನ್ ವಿಷ್ಣು ಅವನಿಗೆ ಒಂದು ವರವನ್ನು ಕೊಟ್ಟನು, ಅದು ಪ್ರತಿದಿನ, ಯಾರಾದರೂ ಅವನನ್ನು ಆಹಾರವನ್ನು ಕೊಡುತ್ತಾರೆ. ಯಾರು ಹಾಗೆ ಮಾಡುತ್ತಾರೆ, ಅವರ ಆತ್ಮಗಳು ಸ್ವರ್ಗವನ್ನು ತಲುಪುತ್ತವೆ. ದಿನ ಗಯಾಸುರ ಆಹಾರ ಪಡೆಯುವುದಿಲ್ಲ, ಅವರು ಹೊರಬರುತ್ತಾರೆ ಎಂದು ನಂಬಲಾಗಿದೆ. ಪ್ರತಿದಿನ, ಭಾರತದ ವಿವಿಧ ಭಾಗಗಳಿಂದ ಒಂದು ಅಥವಾ ಇತರರು ತಮ್ಮ ನಿರ್ಗಮನ ಮತ್ತು ಆಹಾರದ ಕಲ್ಯಾಣಕ್ಕಾಗಿ ಪ್ರಾರ್ಥಿಸುತ್ತಾರೆ.

ಇತಿಹಾಸ ಮತ್ತು ಸ್ಥಳ
ದೇವಾಲಯದ ನಿರ್ಮಾಣ ದಿನಾಂಕ ತಿಳಿದಿಲ್ಲ ,ಮತ್ತು ರಾಮನೊಂದಿಗೆ ಸೀತೆ ಈ ಸ್ಥಳಕ್ಕೆ ಭೇಟಿ ನೀಡಿದ್ದಾರೆ ಎಂದು ನಂಬಲಾಗಿದೆ.ಇಂದಿನದ ೧೭೮೭ರಲ್ಲಿ ಫಲ್ಗು ನದಿಯ ದಡದ ಮೇಲಿರುವ ಇಂದೋರ್ನ ಆಡಳಿತಾಧಿಕಾರಿ ದೇವಿ ಅಹಲ್ಯ ಬಾಯ್ ಹೋಲ್ಕರ್ ಅವರಿಂದ ಈಗಿನ ರಚನೆಯನ್ನು ಮರುನಿರ್ಮಿಸಲಾಯಿತು. ೧೦೦೦ ಕಲ್ಲಿನ ಹೆಜ್ಜೆಗಳ ಒಂದು ವಿಮಾನವು ಬ್ರಹ್ಮಜುನಿ ಬೆಟ್ಟದ ಮೇಲಕ್ಕೆ ದಾರಿ ಮಾಡಿಕೊಡುತ್ತದೆ, ವಿಷ್ಣುಪದ್ ಮಂದಿರದ ೧ ಕಿಮೀ ನೈರುತ್ಯ. ಪ್ರವಾಸಿಗರು ಬ್ರಹ್ಮಜನಿ ಬೆಟ್ಟದ ಮೇಲ್ಭಾಗಕ್ಕೆ ಹೋಗುವುದನ್ನು ಆದ್ಯತೆ ನೀಡುತ್ತಾರೆ.  ಈ ದೇವಸ್ಥಾನದ ಸಮೀಪ ಹಲವಾರು ಸಣ್ಣ ದೇವಾಲಯಗಳಿವೆ.

ಆರ್ಕಿಟೆಕ್ಚರ್
ಈ ದೇವಸ್ಥಾನವನ್ನು ವಿಷ್ಣುವಿನ ಹೆಜ್ಜೆಗುರುತುಗಳ ಮಧ್ಯದಲ್ಲಿ ನಿರ್ಮಿಸಲಾಗಿದೆ ಎಂದು ನಂಬಲಾಗಿದೆ. ಹಿಂದೂ ಧರ್ಮದಲ್ಲಿ, ಈ ಹೆಜ್ಜೆಗುರುತು ತನ್ನ ಎದೆಯ ಮೇಲೆ ತನ್ನ ಪಾದವನ್ನು ಇರಿಸುವ ಮೂಲಕ ವಿಷ್ಣು ವಶಪಡಿಸಿಕೊಳ್ಳುವ ಗಾಯಸೂರ್ನ ಕಾರ್ಯವನ್ನು ಸೂಚಿಸುತ್ತದೆ. ವಿಷ್ಣುಪದ್ ಮಂದಿರದಲ್ಲಿ ೪೦ ವಿ.ಮೀ. ಉದ್ದದ ಹೆಜ್ಜೆಗುರುತುವನ್ನು ಘನ ಬಂಡೆಯಲ್ಲಿ ಅಚ್ಚು ಮತ್ತು ಬೆಳ್ಳಿಯ ಲೇಪಿತ ಜಲಾನಯನ ಪ್ರದೇಶದಿಂದ ಸುತ್ತುವರಿದಿದೆ.  ಈ ದೇವಾಲಯದ ಎತ್ತರವು 30 ಮೀಟರ್ ಮತ್ತು ಇದು ಸುಂದರವಾದ ಕೆತ್ತಿದ ೮ ಸ್ತಂಭಗಳನ್ನು ಹೊಂದಿರುವ ಪೆವಿಲಿಯನ್ನನ್ನು ಬೆಂಬಲಿಸುತ್ತದೆ. ಈ ದೇವಾಲಯವನ್ನು ಕಬ್ಬಿಣದ ಹಿಡಿಕಟ್ಟುಗಳಿಂದ ಜೋಡಿಸಿದ ದೊಡ್ಡ ಬೂದು ಗ್ರಾನೈಟ್ ಬ್ಲಾಕ್ಗಳಿಂದ ನಿರ್ಮಿಸಲಾಗಿದೆ. ಅಷ್ಟಭುಜಾಕೃತಿಯ ದೇವಾಲಯವು ಪೂರ್ವಕ್ಕೆ ಮುಖಮಾಡಿರುತ್ತದೆ. ಇದರ ಪಿರಮಿಡ್ ಗೋಪುರವು ೧೦೦ಅಡಿ ಎತ್ತರದಲ್ಲಿದೆ. ಗೋಪುರವು ಪರ್ಯಾಯವಾಗಿ ಇಂಡೆಂಟ್ ಮತ್ತು ಸರಳ ವಿಭಾಗಗಳೊಂದಿಗೆ ಇಳಿಜಾರು ಬದಿಗಳನ್ನು ಹೊಂದಿದೆ. ವಿಭಾಗಗಳನ್ನು ಮೇಲ್ಭಾಗದಲ್ಲಿ ಸೇರ್ಪಡೆಯಾದ ಶಿಖರಗಳು ರಚಿಸಲು ಒಂದು ಕೋನದಲ್ಲಿ ಹೊಂದಿಸಲಾಗಿದೆ. ದೇವಾಲಯದ ಒಳಗೆ ಅಮರ ಆಲದ ಮರದ ಅಕ್ಷಯಬಾತ್ ಇದೆ, ಅಲ್ಲಿ ಸತ್ತವರ ಅಂತಿಮ ಆಚರಣೆಗಳು ನಡೆಯುತ್ತವೆ. ದೇವಾಲಯದ ಮೇಲೆ ಸುಮಾರು ೫೧ಕೆ.ಜಿ ತೂಕದ ಚಿನ್ನದ ಧ್ವಜವಾಗಿದೆ. ದೇವಾಲಯದ ಒಳಗೆ ಒಂದು (ಗರ್ವ್ ಗಿರಿ) ಬೆಳ್ಳಿ ಲೇಪಿತ ಷಡ್ಭುಜಾಕೃತಿಯ ಕಂಬಿಬೇಲಿ.

ಉಲೇಖ

ಸ್ಥಳನಾಮ
ದೇವಾಲಯಗಳು
ಮಾಸ್ಟರ್ ಮಂಜುನಾಥ್

ಮಂಜುನಾಥ್ ನಾಯಕರ್ (ಇಂಗ್ಲೀಷ್:Master Manjunath) ರವರು ಭಾರತೀಯ ನಟ ಮತ್ತು ಪಬ್ಲಿಕ್ ರಿಲೇಷನ್ಶಿಪ್ ವೃತ್ತಿಪರರು. ಪರದೆಯ ಹೆಸರು ಮಾಸ್ಟರ್ ಮಂಜುನಾಥ್ ಎಂಬ ಹೆಸರಿನಿಂದ ಅತಿ ಹೆಚ್ಚು ಗುರುತಿಸಲ್ಪಡುತ್ತಾರೆ. ಇವರು ಶಂಕರ್ ನಾಗ್ ನಿರ್ದೇಶನದ ಮಾಲ್ಗುಡಿ ಡೇಸ್ (೧೯೮೭) ಎಂಬ ಜನಪ್ರಿಯ ದೂರದರ್ಶನದ ಸರಣಿಯಲ್ಲಿನ "ಸ್ವಾಮಿ ಆಂಡ್ ಫ್ರೆಂಡ್ಸ್" ಸಂಚಿಕೆಗಳಲ್ಲಿ ಕಾಣಲು ಸಿಗುವ "ಸ್ವಾಮಿ" ಎಂಬ ಪ್ರಮುಖ ಪಾತ್ರದಿಂದ ಪ್ರಖ್ಯಾತರಾಗಿದ್ದಾರೆ.

ಆರಂಭಿಕ ಜೀವನ
ಮಾಸ್ಟರ್ ಮಂಜುನಾಥ್ ಅವರು ಕರ್ನಾಟಕ ರಾಜ್ಯದ ಬೆಂಗಳೂರಿನಲ್ಲಿ ಜನಿಸಿದರು. ಇವರು ಮೈಸೂರು ವಿಶ್ವವಿದ್ಯಾನಿಲಯ ಮತ್ತು ಬೆಂಗಳೂರು ವಿಶ್ವವಿದ್ಯಾಲಯದಿಂದ ಬಿ.ಎ ಪದವಿಯನ್ನು ಇಂಗ್ಲೀಷ್ ನಲ್ಲಿ ಹಾಗೂ ಎಂ.ಎ ಪದವಿಯನ್ನು ಸಮಾಜಶಾಸ್ತ್ರದಲ್ಲಿ ಪಡಿದಿದ್ದಾರೆ. ಇವರು ಛಾಯಾಗ್ರಹಣ ಮತ್ತು CA ಫೌಂಡೇಷನ್ ಕೋರ್ಸ್ನಲ್ಲಿ ಡಿಪ್ಲೊಮವನ್ನು ಕೂಡ ಹೊಂದಿದ್ದಾರೆ.

ವೃತ್ತಿಜೀವನ
ತನ್ನ ಮೂರು ವರ್ಷದ ವಯಸ್ಸಿನಲ್ಲೇ ನಟಿಸಲು ಪ್ರಾರಂಭಿಸಿದ ಮಾಸ್ಟರ್ ಮಂಜುನಾಥ್ ಅವರು ಕನ್ನಡ ಮತ್ತು ಹಿಂದಿ ಭಾಷೆಗಳಲ್ಲಿ ೬೮ ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ, ಆದರೆ ಸ್ವಾಮಿ ಮತ್ತು ಫ್ರೆಂಡ್ಸ್ ನ ಅವರ ಪಾತ್ರದಿಂದ ಅತಿ ಹೆಚ್ಚು ಗುರುತಿಸಲ್ಪಡುತ್ತಾರೆ. ಈ ಪಾತ್ರಕ್ಕಾಗಿ ಆರು ಅಂತಾರಾಷ್ಟ್ರೀಯ, ಒಂದು ರಾಷ್ಟ್ರೀಯ ಮತ್ತು ಒಂದು ರಾಜ್ಯ ಪ್ರಶಸ್ತಿಗಳನ್ನೂ ಕೂಡ ತಮ್ಮದಾಗಿಸಿಕೊಂಡಿದ್ದಾರೆ. ಈ ಸರಣಿಯು ೧೯೮೫-೮೬ ರಲ್ಲಿ ತನ್ನ ಶಾಲೆಯ ರಜೆಯ ಸಮಯದಲ್ಲಿ ಚಿತ್ರೀಕರಿಸಲಾಯಿತು ತದನಂತರ ೧೯೮೭ ರಲ್ಲಿ ಪ್ರಸಾರವಾಯಿತು.

ಅವರು ಸೂಪರ್-ಹಿಟ್ ಸಿನೆಮಾ ನಟ-ನಿರ್ದೇಶಕ ಶಂಕರ್ ನಾಗ್ ರವರ 'ನೋಡಿ ಸ್ವಾಮಿ ನಾವಿರೋದೆ ಹೀಗೆ', 'ಎಸ್.ಪಿ.ಸಾಂಗ್ಲಿಯಾನಾ-೧', 'ಎಸ್.ಪಿ. ಸಾಂಗ್ಲಿಯಾನಾ-೨' ರಲ್ಲಿ ಅಭಿನಯಿಸಿದ್ದಾರೆ. ಅಮಿತಾಭ್ ಬಚ್ಚನ್ ಅಭಿನಯಿಸಿದ ಬಾಲಿವುಡ್ ನ ಅಗ್ನಿಪಥ್ (೧೯೯೦) ಚಿತ್ರದಲ್ಲಿನ ಯುವ ವಿಜಯ್ ದೀನನಾಥ್ ಚೌಹಾಣ್ ಪಾತ್ರದಲ್ಲಿ ಅಭಿನಯಿಸಿದ್ದಾರೆ.

ತನ್ನ ಅಧ್ಯಯನದ ಮೇಲೆ ಗಮನವಹಿಸಲು ತನ್ನ ೧೯ನೇ ವಯಸ್ಸಿನಲ್ಲಿ ಅವರು ನಟನೆಯನ್ನು ತೊರೆದರು.

ಅವರು ಪಿ.ಆರ್ ವೃತ್ತಿಪರರಾಗಿದ್ದರು ಮತ್ತು ಬೆಂಗಳೂರು - ಮೈಸೂರು ಇನ್ಫ್ರಾಸ್ಟ್ರಕ್ಚರ್ ಕಾರಿಡಾರ್ ಪ್ರಾಜೆಕ್ಟ್ (ಬಿ.ಎಂ.ಐ.ಸಿ.ಪಿ) ಗೆ ಕೆಲಸ ಮಾಡಿದ್ದಾರೆ. ಅವರು ಈಗ ತಮ್ಮ ಸ್ವಂತ ಪಿ.ಆರ್ ಸಲಹಾ ಕಂಪನಿಯನ್ನು ನಡೆಸುತ್ತಿದ್ದಾರೆ.

ವೈಯಕ್ತಿಕ ಜೀವನ
ಮಂಜುನಾಥ್ ರವರು ಕ್ರೀಡಾಪಟು (ಒಟ ಹಾಗು ಜಿಗಿತ ಪಟು) ಸ್ವರ್ಣರೇಖಾರನ್ನು ವಿವಾಹವಾದರು.

ಚಲನಚಿತ್ರಗಳ ಪಟ್ಟಿ

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು
 
ಕನ್ನಡ ಚಿತ್ರರಂಗದ ನಟರು
ರಶ್ಮಿಕಾ ಮಂದಣ್ಣ

ರಶ್ಮಿಕಾ ಮಂದಣ್ಣ (ಜನನ: ೫ ಏಪ್ರಿಲ್ ೧೯೯೬), ಒಬ್ಬ ಭಾರತೀಯ ರೂಪದರ್ಶಿ ಹಾಗೂ ಕನ್ನಡ ಚಿತ್ರನಟಿ. ತನ್ನ ವೃತ್ತಿಜೀವನವನ್ನು ಒಬ್ಬ ರೂಪದರ್ಶಿಯಾಗಿ ಪ್ರಾರಂಭಿಸಿದ ಅವರು ಕನ್ನಡ ಚಲನಚಿತ್ರ ಕಿರಿಕ್ ಪಾರ್ಟಿಯೊಂದಿಗೆ ೨೦೧೬ರಲ್ಲಿ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು. ಕಿರಿಕ್ ಪಾರ್ಟಿಯ ನಂತರ ಕರ್ನಾಟಕ ಕ್ರಶ್ ಎನಿಸಿಕೊಂಡಿದ್ದ ರಶ್ಮಿಕಾ ಅವರನ್ನು, ಇದೀಗ ನ್ಯಾಷನಲ್ ಕ್ರಶ್ 2020 ಎಂದು ಗೂಗಲ್ ಇಂಡಿಯಾ ಕರೆದಿದೆ.

ಆರಂಭಿಕ ಮತ್ತು ವೈಯಕ್ತಿಕ ಜೀವನ
ರಶ್ಮಿಕಾ ಅವರು ಕರ್ನಾಟಕದ ಕೊಡಗು ಜಿಲ್ಲೆಯ ವಿರಾಜಪೇಟೆಯಲ್ಲಿ ಒಂದು ಕೊಡವ ಕುಟುಂಬದಲ್ಲಿ ಜನಿಸಿದರು. ಇವರು ಕೂರ್ಗ್ ಪಬ್ಲಿಕ್ ಸ್ಕೂಲ್ ನಲ್ಲಿ ಆರಂಭಿಕ ವಿಧ್ಯಾಬ್ಯಾಸವನ್ನು ಪಡೆದರು, ಮೈಸೂರು ಇನ್ಸ್ಟಿಟ್ಯೂಟ್ ಆಫ್ ಕಾಮರ್ಸ್ ಮತ್ತು ಆರ್ಟ್ಸ್ ನಲ್ಲಿ ಪದವಿ ಪೂರ್ವ ಶಿಕ್ಷಣವನ್ನು ಪಡೆದರು. ಎಂ.ಎಸ್.ರಾಮಯ್ಯ ಕಾಲೇಜ್ ಆಫ್ ಆರ್ಟ್ಸ್, ಸೈನ್ಸ್ & ಕಾಮರ್ಸ್ನಿಂದ ಸೈಕಾಲಜಿ, ಜರ್ನಲಿಸಮ್ ಮತ್ತು ಇಂಗ್ಲಿಷ್ ಸಾಹಿತ್ಯದಲ್ಲಿ ಸ್ನಾತಕೋತ್ತರ ಪದವಿ ಪಡೆದರು.

ರಶ್ಮಿಕಾ ರವರು ೨೦೧೪ ರ ಬೆಂಗಳೂರು ಟೈಮ್ಸ್ ನ ೨೫ ಅತ್ಯಂತ ಅಪೇಕ್ಷಣೀಯ ಮಹಿಳೆಯರ ಪಟ್ಟಿಯಲ್ಲಿ ತಮ್ಮ ಸ್ಥಾನವನದನು ಗಿಟ್ಟಿಸಿಕೊಂಡರು. ೨೦೧೬ ರಲ್ಲಿ ಅವರು ೨೪ನೇ ಸ್ಥಾನದಲ್ಲಿದ್ದರು ನಂತರ ೨೦೧೭ ರಲ್ಲಿ ಅವರು 'ಮೊದಲ ಬಾರಿಗೆ' ಬೆಂಗಳೂರ್ ಟೈಮ್ಸ್ ೨೦೧೭ರ ಅತ್ಯಂತ ಅಪೇಕ್ಷಣೀಯ ಮಹಿಳೆಯರ ಪಟ್ಟಿಯಲ್ಲಿ ಮೊದಲ ಸ್ಥಾನಬನ್ನು ತಮ್ಮದಾಗಿಸಿಕೊಂಡರು.

ವೃತ್ತಿ ಜೀವನ
ರಶ್ಮಿಕಾ ಅವರು ೨೦೧೪ ರಲ್ಲಿ ಮಾಡೆಲಿಂಗ್ ಪ್ರಾರಂಭಿಸಿದರು. ಅದೇ ವರ್ಷ ಅವರು ಕ್ಲೀನ್ ಅಂಡ್ ಕ್ಲಿಯರ್ ಫ್ರೆಶ್ ಫೇಸ್ ಆಫ್ ಇಂಡಿಯಾ ಪ್ರಶಸ್ತಿಯನ್ನು ತಮ್ಮ ಮುಡಿಗೇರಿಸಿಕೊಂಡರು ಹಾಗು ಕ್ಲೀನ್ ಅಂಡ್ ಕ್ಲಿಯರ್ ನ ಬ್ರಾಂಡ್ ಅಂಬಾಸಿಡರ್ ಆಗಿದ್ದರು. ನಂತರ ಅವರು ಲಾಮೋಡ್ ಬೆಂಗಳೂರಿನ ಅತ್ಯತ್ತಮ ರೂಪದರ್ಶಿ ಹುಡುಕಾಟ ೨೦೧೫ ರಲ್ಲಿ ಟಿ.ವಿ.ಸಿ ಯ ಪ್ರಶಸ್ತಿಯನ್ನು ಪಡೆದರು. ಈ ಸ್ಪರ್ಧೆಯಲ್ಲಿ ಅವರ ಚಿತ್ರಗಳು ಕಿರಿಕ್ ಪಾರ್ಟಿ ಚಲನಚಿತ್ರದ ತಯಾರಕರನ್ನು ಆಕರ್ಷಿಸಿತು, ನಂತರ ಆಕೆಯು ೨೦೧೬ ರ ಆರಂಭದಲ್ಲಿ ನಾಯಕಿ ನಟಿಯಾಗಿ ನಟಿಸಿದರು. ದಿ ಟೈಮ್ಸ್ ಆಫ್ ಇಂಡಿಯಾ ದ ಸಂದರ್ಶನವೊಂದರಲ್ಲಿ ಅವರು ಹೀಗೆ ಹೇಳಿದರು: "ಕಿರಿಕ್ ಪಾರ್ಟಿಯ ತಯಾರಕರು ಕ್ಲೀನ್ ಅಂಡ್ ಕ್ಲಿಯರ್ ಫ್ರೆಶ್ ಫೇಸ್ ಆಫ್ ಇಂಡಿಯಾ ೨೦೧೪ರ ಸ್ಪರ್ಧೆಯಿಂದ ನನ್ನ ಚಿತ್ರವನ್ನು ಕಂಡರು - ಅದರಲ್ಲಿ ನಾನು ಕಾಲೇಜು ಸುತ್ತಿನಲ್ಲಿ ನೃತ್ಯ ಮಾಡುತ್ತಿದ್ದೆ. ಚಿತ್ರದಲ್ಲಿ ನಟಿಸುವಂತೆ ಕೇಳಿಕೊಂಡರು. ನಾನು ಯಾವಾಗಲೂ ಚಿತ್ರಗಳಲ್ಲಿ ನಟಿಸಬೇಕೆಂದು ಬಯಸಿದ್ದೆ." ಇವರು ಕಿರಿಕ್ ಪಾರ್ಟಿ ಚಲನಚಿತ್ರದಲ್ಲಿ ಕರ್ಣ(ರಕ್ಷಿತ್ ಶೆಟ್ಟಿ)ನ ಕಾಲೇಜು ಪ್ರೇಯಸಿ ಸಾನ್ವಿ ಜೋಸೆಫ್ ಪಾತ್ರದಲ್ಲಿ ನಟಿಸಿದರು. ಈ ಚಿತ್ರವು ವಿಮರ್ಶಕರು ಮತ್ತು ಪ್ರೇಕ್ಷಕರಿಂದ ಒಳ್ಳೆಯ ಪ್ರಶಂಸೆಗೆ ಪಾತ್ರವಾಯಿತು. ಜೊತೆಗೆ, ರಶ್ಮಿಕಾ ಅಭಿನಯವು ಮೆಚ್ಚುಗೆಯನ್ನು ಪಡೆಯಿತು ಹಾಗು ೨೦೧೬ ರ ಅತ್ಯುತ್ತಮ ನಟಿ (ಚೊಚ್ಚಲ) ಯಾಗಿ ದಕ್ಷಿಣ ಭಾರತೀಯ ಅಂತರರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ (SIIMA) ಪ್ರಶಸ್ತಿಯನ್ನು ಗೆದ್ದುಕೊಂಡರು. 
 
ಮಾರ್ಚ್ ೨೦೧೭ರ ವೇಳೆಗೆ, ರಶ್ಮಿಕಾ ಅವರು ಪುನೀತ್ ರಾಜ್‍ಕುಮಾರ್ ನೊಂದಿಗೆ ಹರ್ಷ ನಿರ್ದೇಶನದ ಚಲನಚಿತ್ರ ಅಂಜನಿ ಪುತ್ರ ಚಲನಚಿತ್ರದಲ್ಲಿ ಅಭಿನಯಿಸಿದರು. ಇವರು ಗೋಲ್ಡನ್ ಸ್ಟಾರ್ ಗಣೇಶ್ ಅಭಿನಯದ ಚಮಕ್ ಸಿನಿಮಾದಲ್ಲಿ ಕೂಡ ನಟಿಸಿದ್ದಾರೆ. ಸದ್ಯ ಆಕೆಯ ತೆಲುಗು ಚಿತ್ರರಂಗದ ಚೊಚ್ಚಲ ಚಿತ್ರ 'ಚಲೋ' ನಾಗಾ ಶೋರಿಯಾರವರೊಡನೆ ಅಭಿನಯಿಸಿದ್ದು ತೆರೆ ಕಾಣಲು ಸಿದ್ದವಾಗಿದೆ.

ವೈಯಕ್ತಿಕ ಜೀವನ
ನಟ ರಕ್ಷಿತ್ ಶೆಟ್ಟಿಯೊಂದಿಗೆ ರಶ್ಮಿಕಾ ನಿಶ್ಚಿತಾರ್ಥ ಮಾಡಿಕೊಂಡರು. ಕಿರಿಕ್ ಪಾರ್ಟಿ ಚಿತ್ರವನ್ನು ಮಾಡುವಾಗ ಅವರು ಡೇಟಿಂಗ್ ಮಾಡಿದರು ಮತ್ತು ೩ ಜುಲೈ ೨೦೧೭ ರಂದು ವಿರಾಜ್‌ಪೇಟ್‌ನಲ್ಲಿ ಖಾಸಗಿ ಸಮಾರಂಭದಲ್ಲಿ ನಿಶ್ಚಿತಾರ್ಥ ಮಾಡಿಕೊಂಡರು. ಹೊಂದಾಣಿಕೆಯ ಸಮಸ್ಯೆಗಳನ್ನು ಉಲ್ಲೇಖಿಸಿ ದಂಪತಿಗಳು ಸೆಪ್ಟೆಂಬರ್ ೨೦೧೮ ರಲ್ಲಿ ಪರಸ್ಪರ ನಿಶ್ಚಿತಾರ್ಥವನ್ನು ಮುರಿದರು.

ಚಲನಚಿತ್ರಗಳ ಪಟ್ಟಿ

ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು

 

ಚಲನಚಿತ್ರ ನಟಿಯರು
ಕನ್ನಡ ಚಲನಚಿತ್ರ ನಟಿಯರು
ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಬಿತ್ತನೆ

ಬಿತ್ತನೆ ಎಂದರೆ ನೆಡುವ ಪ್ರಕ್ರಿಯೆ. ಒಂದು ಪ್ರದೇಶದಲ್ಲಿ ಬೀಜಗಳನ್ನು ನೆಡಲಾದಾಗ ಅದು ಬಿತ್ತಲಾಗಿದೆ ಎಂದು ವರ್ಣಿಸಲ್ಪಡುತ್ತದೆ.

ಪ್ರಮುಖ ಕ್ಷೇತ್ರ ಬೆಳೆಗಳಲ್ಲಿ ತೋಕೆ ಗೋಧಿ, ಗೋಧಿ, ಮತ್ತು ಸಣ್ಣಗೋದಿಯನ್ನು ಬಿತ್ತಲಾಗುತ್ತದೆ, ಹುಲ್ಲುಗಳು ಹಾಗೂ ದ್ವಿದಳಧಾನ್ಯಗಳನ್ನು ಬಿತ್ತಲಾಗುತ್ತದೆ ಮತ್ತು ಮೆಕ್ಕೆ ಜೋಳ ಹಾಗೂ ಸೋಯಾ ಅವರೆಯನ್ನು ನೆಡಲಾಗುತ್ತದೆ. ನೆಡುವಾಗ, ಹೆಚ್ಚು ಅಗಲವಾದ ಸಾಲುಗಳನ್ನು (ಸಾಮಾನ್ಯವಾಗಿ ೭೫ ಸೆ.ಮಿ. ಅಥವಾ ಹೆಚ್ಚು) ಬಳಸಲಾಗುತ್ತದೆ, ಮತ್ತು ಇದರ ಉದ್ದೇಶ ನಿಖರವಾಗಿರುವುದು; ಸಾಲಿನಲ್ಲಿನ ಪ್ರತ್ಯೇಕ ಬೀಜಗಳ ನಡುವಿನ ಸ್ಥಳದ ಮೇಲೆ ಕೂಡ ಗಮನ ಹರಿಸುವುದು, ನಿಖರವಾದ ಅಂತರಗಳಲ್ಲಿ ಪ್ರತ್ಯೇಕ ಬೀಜಗಳ ಸಂಖ್ಯೆಯಿಡಲು ವಿವಿಧ ವಿಧಾನಗಳನ್ನು ರೂಪಿಸಲಾಗಿದೆ.

ಬಿತ್ತುವಾಗ, ಹಾಕಿದರೆ ಬೀಜಗಳ ಮೇಲೆ ಬಹಳ ಕಡಿಮೆ ಮಣ್ಣನ್ನು ಹಾಕಲಾಗುತ್ತದೆ, ಏಕೆಂದರೆ ಸಾಮಾನ್ಯವಾಗಿ ಬೀಜದ ಗಾತ್ರದ ಸುಮಾರು ೨-೩ ಪಟ್ಟು ನೆಡುವ ಆಳವನ್ನು ಕಾಪಾಡುವ ಮೂಲಕ ಮಣ್ಣಿನಲ್ಲಿ ಬೀಜಗಳನ್ನು ಬಿತ್ತಬಹುದು.

ಕೈಯಿಂದ ಬಿತ್ತುವುದೆಂದರೆ ಸಿದ್ಧಗೊಳಿಸಿದ ನೆಲದ ಮೇಲೆ ಕೈತುಂಬ ಬೀಜಗಳನ್ನು ತೆಗೆದುಕೊಂಡು ಎಸೆಯುವ ವಿಧಾನ ಅಥವಾ ಪ್ರಸಾರ. ಸಾಮಾನ್ಯವಾಗಿ, ಬೀಜವನ್ನು ಮಣ್ಣಿನಲ್ಲಿ ಸೇರಿಸಲು ಕುಂಟೆ ಅಥವಾ ಹಲುಬೆಯನ್ನು ಬಳಸಲಾಗುತ್ತದೆ. ಚಿಕ್ಕ ಪ್ರದೇಶಗಳನ್ನು ಹೊರತುಪಡಿಸಿದರೆ ಶ್ರಮಿಕ ಪ್ರಧಾನವಾದರೂ, ಈ ವಿಧಾನವನ್ನು ಈಗಲೂ ಕೆಲವು ಸಂದರ್ಭಗಳಲ್ಲಿ ಬಳಸಲಾಗುತ್ತಿದೆ. ಸಮವಾಗಿ ಮತ್ತು ಅಪೇಕ್ಷಿತ ಪ್ರಮಾಣದಲ್ಲಿ ಬಿತ್ತಲು ಅಭ್ಯಾಸ ಬೇಕಾಗುತ್ತದೆ. ಕೈ ಬಳಕೆಯ ಬಿತ್ತನೆ ಸಾಧನವನ್ನು ಬಳಸಬಹುದು, ಆದರೆ ಹುಲ್ಲುಗಳು ಮತ್ತು ದ್ವಿದಳಧಾನ್ಯಗಳ ಹೆಚ್ಚು ಚಿಕ್ಕ ಬೀಜಗಳಿಗೆ ಇದು ಕಡಿಮೆ ಸಹಾಯಕವಾಗಿದೆ.

ಕೈ ಬಿತ್ತನೆಯನ್ನು ಬೀಜದ ತಟ್ಟೆಗಳಲ್ಲಿ ಬಿತ್ತನಾಪೂರ್ವ ಕ್ರಿಯೆಯೊಂದಿಗೆ ಜತೆಗೂಡಿಸಬಹುದು. ಇದರಿಂದ ಸಸ್ಯಗಳಿಗೆ ತಂಪು ಅವಧಿಗಳಲ್ಲಿ ಒಳಾಂಗಣದಲ್ಲಿ ಬಲಶಾಲಿಯಾಗಲು ಅವಕಾಶ ಸಿಗುತ್ತದೆ (ಉದಾ. ಸಮಶೀತೋಷ್ಣ ದೇಶಗಳಲ್ಲಿ ವಸಂತ ಋತುವಿನಲ್ಲಿ).

ಬೇಸಾಯದಲ್ಲಿ, ಈಗ ಬಹುತೇಕ ಬೀಜಗಳನ್ನು ಕೂರಿಗೆ ಬಳಸಿ ಬಿತ್ತಲಾಗುತ್ತದೆ. ಇದು ಹೆಚ್ಚು ನಿಖರತೆಯನ್ನು ಒದಗಿಸುತ್ತದೆ; ಬೀಜದ ಬಿತ್ತನೆ ಸಮನಾಗಿ ಮತ್ತು ಅಪೇಕ್ಷಿತ ಪ್ರಮಾಣದಲ್ಲಿ ಆಗುತ್ತದೆ. ಕೂರಿಗೆಯು ಬೀಜವನ್ನು ನೆಲದ ಕೆಳಗೆ ಅಳತೆಮಾಡಿದ ದೂರದಲ್ಲಿ ಕೂಡ ನೆಡುತ್ತದೆ, ಹಾಗಾಗಿ ಕಡಿಮೆ ಬೀಜಗಳು ಬೇಕಾಗುತ್ತವೆ. ಪ್ರಮಾಣಕ ವಿನ್ಯಾಸವು ನಾಳಗಳುಳ್ಳ ಊಡಿಕೆ ಮಾಪಕ ವ್ಯವಸ್ಥೆಯನ್ನು ಬಳಸುತ್ತದೆ, ಮತ್ತು ಇದು ಸ್ವರೂಪದಲ್ಲಿ ಪರಿಮಾಣವನ್ನು ಅವಲಂಬಿಸಿರುತ್ತದೆ; ಪ್ರತ್ಯೇಕ ಬೀಜಗಳ ಎಣಿಕೆಯಾಗುವುದಿಲ್ಲ. ಬೆಳೆಯ ಪ್ರಜಾತಿಗಳು ಮತ್ತು ಬೆಳೆಯುವ ಪರಿಸ್ಥಿತಿಗಳನ್ನು ಅವಲಂಬಿಸಿ, ಸಾಮಾನ್ಯವಾಗಿ ಸಾಲುಗಳು ಸುಮಾರು ೧೦-೩೦ ಸೆ.ಮಿ. ಅಂತರ ಹೊಂದಿರುತ್ತವೆ. ಮಣ್ಣಿನ ಬಗೆ ಮತ್ತು ಸ್ಥಳೀಯ ಸಂಪ್ರದಾಯವನ್ನು ಆಧರಿಸಿ ಹಲವಾರು ಸಾಲು ತೆರೆ ಪ್ರಕಾರಗಳನ್ನು ಬಳಸಲಾಗುತ್ತದೆ. ಧಾನ್ಯ ಕೂರಿಗೆಗಳನ್ನು ಬಹುತೇಕ ವೇಳೆ ಟ್ರ್ಯಾಕ್ಟರ್‌ಗಳು ಎಳೆಯುತ್ತವೆ, ಆದರೆ ಕುದುರೆಗಳೂ ಎಳೆಯಬಹುದು.

ಕೃಷಿ
ಕನಕಪೂರ, ಚಿಂಚೋಳಿ

ಕನಕಪೂರ ದಕ್ಷಿಣ ಭಾರತದ ಕರ್ನಾಟಕ ರಾಜ್ಯದಲ್ಲಿರುವ ಗ್ರಾಮ ಮತ್ತು   ಗ್ರಾಮಂಚಾಯತಿ ಕೇಂದ್ರ  ಗ್ರಾಮವಾಗಿದ್ದು, ಈ ಗ್ರಾಮವನ್ನು ಹಿಂದೆ ಕರಕಮುಕಲಿ  ಎಂದು ಕರೆಯಲಾಗುತ್ತಿತ್ತು , ಇದು ಗುಲ್ಬರ್ಗ ಜಿಲ್ಲೆಯ ಚಿಂಚೋಳಿ ತಾಲ್ಲೂಕಿನಲ್ಲಿದೆ.

ಇತಿಹಾಸ
ಈ ಗ್ರಾಮವು ಸುಮಾರು ೧೫೦ ವರ್ಷಗಳ ಇತಿಹಾಸ ಹೊಂದಿದ್ದು  ಭಾರತ ಸ್ವಾತಂತ್ರ ಪಡೆಯುವದಕ್ಕೆ ಮೊದಲು ನಿಜಾಮರ ಆಡಳಿತಕ್ಕೆ ಒಳಪಟ್ಟಿತ್ತು.

ಜನಸಂಖ್ಯಾಶಾಸ್ತ್ರ 
2011 ರ ಭಾರತ ಜನಗಣತಿಯಂತೆ ಕರಕಮುಕಲಿ  2185 ಜನಸಂಖ್ಯೆಯನ್ನು ಹೊಂದಿದೆ.1072 ಪುರುಷರು ಮತ್ತು 1113 ಮಹಿಳೆಯರು ವಾಸವಾಗಿದ್ದಾರೆ.

ನಾಗರಿಕ ಆಡಳಿತ
ಭಾರತದ ಪಂಚಾಯತಿ ರಾಜ್ ಕಾಯಿದೆಯ ಸಂವಿಧಾನದ ಪ್ರಕಾರ, ಕನಕಪೂರ  ಗ್ರಾಮವನ್ನು ಗ್ರಾಮದ ಪ್ರತಿನಿಧಿಯಾಗಿ ಆಯ್ಕೆ ಮಾಡುವ ಸರ್ಪಂಚ್ (ಗ್ರಾಮದ ಮುಖ್ಯಸ್ಥ) ಆಡಳಿತದಲ್ಲಿದೆ. ಐದು ವರ್ಷಕೊಮ್ಮೆ ಗ್ರಾಮಪಂಚಾಯಿತಿ ಚುನಾವಣೆ ನಡೆಯುತ್ತದೆ.

ಶಿಕ್ಷಣ ಸಂಸ್ಥೆಗಳು 
ಕನಕಪುರದಲ್ಲಿರುವ  ಶಾಲೆಗಳು
ಸರ್ಕಾರಿ ಪ್ರಾಥಮಿಕ ಶಾಲೆ ಕನಕಪುರ 
ಸರ್ಕಾರಿ ಪ್ರೌಢಶಾಲಾ ಕನಕಪುರ . 

ಪ್ರೌಢಶಾಲಾ ಶಿಕ್ಷಣದ ನಂತರ ಮುಂದಿನ ಅಭ್ಯಾಸಕ್ಕಾಗಿ (ಪಿಯುಸಿ, ಬ್ಯಾಚುಲರ್ ಆಫ್ ಆರ್ಟ್ಸ್, ಬ್ಯಾಚುಲರ್ ಆಫ್ ಸೈನ್ಸ್, ಬ್ಯಾಚುಲರ್ ಆಫ್ ಕಾಮರ್ಸ್, ಐಟಿಐ ಮತ್ತು ಬಿಎಡ್) ವಿದ್ಯಾರ್ಥಿಗಳು ಕನಕಪುರದಿಂದ    13 ಕಿಮೀ ದೂರದಲ್ಲಿರುವ   ಚಿಂಚೋಳಿ ಪಟ್ಟಣಕ್ಕೆ  ಪ್ರಯಾಣಿಸಬೇಕಾಗುತ್ತದೆ. 
ಸರ್ಕಾರಿ ಪ್ರಥಮ ದರ್ಜೆಯ ಕಾಲೇಜು ಚಿಂಚೋಳಿ
HKES ನ ಶ್ರೀಮತಿ. ಸಿ.ಬಿ.ಪಾಟೀಲ್ ಆರ್ಟ್ಸ್ & ಕಾಮರ್ಸ್ ಡಿಗ್ರೀ ಕಾಲೇಜ್, ಚಿಂಚೋಳಿ
ಸಿದ್ದಾರ್ಥ ಶಿಕ್ಷಣ ಕಾಲೇಜು ಚಿಂಚೋಳಿ
ಸರ್ಕಾರಿ ಪ್ರಥಮ ದರ್ಜೆಯ ಕಾಲೇಜು ಸುಲೇಪೆಟ್ . 
ಸರಕಾರಿ ಕೈಗಾರಿಕಾ ತರಬೇತಿ ಸಂಸ್ಥೆ, ಚಿಂಚೋಳಿ
ತಾಂತ್ರಿಕ ಶಿಕ್ಷಣ ಡಿಪ್ಲೊಮಾ ಮತ್ತು ಎಂಜಿನಿಯರಿಂಗ್ ಶಿಕ್ಷಣ ಪಡೆಯಲು  ವಿದ್ಯಾರ್ಥಿಗಳು  40 ರಿಂದ 80 ಕಿ.ಮೀ ದೂರದಲ್ಲಿ, ಹುಮನಾಬಾದ್ , ಕಾಳಗಿ , ಗುಲ್ಬರ್ಗಾ, ಬೀದರ್ ನಗರಗಳಿಗೆ ಹೋಗಬೇಕಾಗುತ್ತದೆ.

ವಿಶ್ವವಿದ್ಯಾಲಯಗಳು 
ಹತ್ತಿರದ ವಿಶ್ವವಿದ್ಯಾನಿಲಯಗಳು ಗುಲ್ಬರ್ಗಾ ವಿಶ್ವವಿದ್ಯಾಲಯ ಮತ್ತು ಕೇಂದ್ರಿಯ ವಿಶ್ವವಿದ್ಯಾಲಯ ಕರ್ನಾಟಕ

ಕೃಷಿ 
ಕನಕಪುರ ಕೃಷಿ  ಪ್ರಧಾನ ಗ್ರಾಮವಾಗಿದ್ದು    ತೊಗರಿ, ಕಡಲೆ,ಜೋಳ,ಕುಸಬಿ,ಎಳ್ಳು,ಸೂರ್ಯಕಾಂತಿ ಬೆಳೆಯಲಾಗುತ್ತದೆ. ಇಲ್ಲಿನ ಭೂಮಿ ಫಲವತ್ತಾದ ಕಪ್ಪು  ಮಣ್ಣಿನಿಂದ ಕೂಡಿದ್ದು ,ಪ್ರಧಾನವಾಗಿ ಮಳೆ ಆಧಾರಿತ ಬೆಳೆ ಬೆಳೆಯಲಾಗುತ್ತದೆ.

ಸಾರಿಗೆ
ಕೆಎಸ್ಆರ್ಟಿಸಿ ಸಂಸ್ಥೆ  ಕರ್ನಾಟಕ ರಾಜ್ಯ ಮತ್ತು ಪಕ್ಕದ ರಾಜ್ಯಗಳಿಗೆ ಪ್ರಯಾಣಿಸಲು ಬಸ್ ಸೇವೆ  ಒದಗಿಸುತ್ತದೆ . ಹತ್ತಿರದ ರೈಲು ನಿಲ್ದಾಣವು 43 ಕಿಮೀ ದೂರದಲ್ಲಿರುವ  ತಾಂಡೂರ್   (TDU ಸ್ಟೇಷನ್ ಕೋಡ್ ) ಮತ್ತು ಸೇಡಂ (SEM ) ಪಟ್ಟಣದಲ್ಲಿದೆ . ಹತ್ತಿರದ ವಿಮಾನ ನಿಲ್ದಾಣ ತೆಲಂಗಾಣ ರಾಜ್ಯದ ಹೈದ್ರಾಬಾದ್ ನಗರದಲ್ಲಿರುವ  (155 ಕಿ.ಮೀ) ರಾಜೀವ್ ಗಾಂಧಿ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣವಾಗಿದೆ.

ಬಾಹ್ಯ ಕೊಂಡಿಗಳು
ಕನಕಪೂರ, ಚಿಂಚೋಳಿ ನಕ್ಷೆ

ಉಲ್ಲೇಖಗಳು 

ಗುಲ್ಬರ್ಗ ಜಿಲ್ಲೆ
ಆವಿ

ಆವಿ (ಉಗಿ) ಎಂದರೆ ಅನಿಲ ಹಂತದಲ್ಲಿರುವ ನೀರು. ನೀರು ಕುದ್ದಾಗ ಇದರ ರಚನೆಯಾಗುತ್ತದೆ. ಆವಿಯು ಅಗೋಚರವಾಗಿದೆ; ಆದರೆ "ಆವಿ" ಶಬ್ದ ಹಲವುವೇಳೆ ತೇವ ಆವಿಯನ್ನು ಸೂಚಿಸುತ್ತದೆ, ಅಂದರೆ ಬಾಷ್ಪವು ಸಾಂದ್ರೀಕರಿಸಿದಾಗ ಕಣ್ಣಿಗೆ ಕಾಣುವ ನೀರಿನ ಹನಿಗಳ ಮಂಜು ಅಥವಾ ವಾಯುದ್ರವ. ಕಡಿಮೆ ಒತ್ತಡದಲ್ಲಿ, ಉದಾಹರಣೆಗೆ ಮೇಲಿನ ವಾತಾವರಣದಲ್ಲಿ ಅಥವಾ ಎತ್ತರದ ಪರ್ವತಗಳ ಶಿಖರದಲ್ಲಿ, ಪ್ರಮಾಣಿತ ಒತ್ತಡದಲ್ಲಿ ನೀರು ಮಾಮೂಲಿನ 100 °C ಗಿಂತ ಕಡಿಮೆ ಉಷ್ಣಾಂಶದಲ್ಲಿ ಕುದಿಯುತ್ತದೆ. ಅದನ್ನು ಮತ್ತಷ್ಟು ಬಿಸಿಮಾಡಿದರೆ ಅದು ಅತಿಕಾಯಿಸಿದ ಆವಿಯಾಗುತ್ತದೆ.

ಉತ್ಪಾದಕದ (ಜನರೇಟರ್) ಒಳಗೆ ಉತ್ಪನ್ನವಾಗುವ ಉಗಿಯ ಉಷ್ಣತೆಯೂ ಅಲ್ಲಿನ ನೀರಿನ ಉಷ್ಣತೆಯೂ ಸಮತೋಲದಲ್ಲಿರುತ್ತವೆ. ಇಂಥ ಪರಿಸ್ಥಿತಿಯಲ್ಲಿ (ಉಗಿಯ ಉಷ್ಣತೆ = ನೀರಿನ ಉಷ್ಣತೆ) ಉಗಿ ಪರ್ಯಾಪ್ತವಾಗಿದೆ (ಸ್ಯಾಚುರೀಟೆಡ್) ಎನ್ನುತ್ತೇವೆ. ಉಗಿ ಸಂಪೂರ್ಣವಾಗಿ ಬಾಷ್ಪವೇ ಆಗಿರಬಹುದು—ಇದು ಒಣ ಉಗಿ (ಡ್ರೈ ಸ್ಟೀಮ್) ಅಥವಾ ತೇವಪುರಿತವಾಗಿರಬಹುದು—ಇದು ಆದರ್ರ್‌ ಉಗಿ(ವೆಟ್ ಸ್ಟೀಮ್): ಉಗಿಯೊಂದಿಗೆ ಇತರ ಅನಿಲಗಳು ಮಿಶ್ರಗೊಂಡಿರುವು ದುಂಟು—ಆಗ ಇದೊಂದು ಮಿಶ್ರಣ. ಸಂಮರ್ದವನ್ನು ವ್ಯತ್ಯಸ್ತಗೊಳಿಸದೆ ಉಗಿಯನ್ನು ನೀರಿನ ಸಂಪರ್ಕದಿಂದ ಬೇರ್ಪಡಿಸಿದ ತರುವಾಯ ಅದನ್ನು ಮತ್ತಷ್ಟು ಕಾಯಿಸಬಹುದು. ಇದು ಅತಿ ತಪ್ತಉಗಿ (ಸೂಪರ್ ಹೀಟೆಡ್ ಸ್ಟೀಂ). ಉಗಿಯಲ್ಲಿರುವ ಶಕ್ತಿಯನ್ನು (ಎನರ್ಜಿ) ಮೂರು ಭಾಗಗಳಾಗಿ ವಿಂಗಡಿಸಿದೆ: 1.ನೀರನ್ನು ಅದರ ಪ್ರಾರಂಭದ ತಾಪಮಾನದಿಂದ (ಸಾಮಾನ್ಯವಾಗಿ 00 ಸೆ. ಎಂದು ಆಂಗೀಕರಿಸುತ್ತೇವೆ) ಕುದಿಯುವ ತಾಪಮಾನಕ್ಕೆ ಏರಿಸಲು ಬೇಕಾಗುವ ದ್ರವದ ಎಂಥಾಲ್ಪಿ. 2. ನೀರನ್ನು ಕುದಿಯುವ ತಾಪಮಾನದಲ್ಲಿ ಉಗಿಯಾಗಿ ಪರಿವರ್ತಿಸಲು ಬೇಕಾಗುವ ಬಾಷ್ಪೀಕರಣದ ಎಂಥಾಲ್ಪಿ. 3. ಉಗಿಯನ್ನು ಅದರ ಅಂತಿಮ ತಾಪಮಾನಕ್ಕೆ ಏರಿಸುವ ಅಧಿಕೋಷ್ಣದ (ಸೂಪರ್ ಹೀಟ್) ಎಂಥಾಲ್ಪಿ. ಉಷ್ಣ ಶಕ್ತಿಯನ್ನು ಕಳಕೊಂಡಂತೆ ಅತಿತಪ್ತ ಉಗಿ ಆದರ್ರ್‌ವಾಗಿ ಕ್ರಮೇಣ ಬಿಸಿನೀರಾಗಿ ದ್ರವೀಕರಿಸುತ್ತದೆ. ಉಗಿಯ ತಯಾರಿ ಬಲು ಸುಲಭ; ಜನಾರೋಗ್ಯಕ್ಕೆ ಇದರಿಂದ ಹಾನಿ ಇಲ್ಲ: ಮತ್ತು ಬಳಸುವ ಪಾತ್ರೆ ಪದಾರ್ಥಗಳನ್ನು ನಾಶಗೊಳಿಸುವುದಿಲ್ಲ. ಈ ಕಾರಣಗಳಿಂದ ಶಕ್ತಿಯ ಸುಲಭ ಆಕರವಾಗಿ ಇದು ವಿಪುಲವಾಗಿ ಬಳಕೆಯಲ್ಲಿದೆ.

ಬಾಷ್ಪೀಕರಣದ ಶಾಖಪ್ರಮಾಣ ಎಂದರೆ ನೀರನ್ನು ಅನಿಲ ರೂಪಕ್ಕೆ ಪರಿವರ್ತಿಸಲು ಅಗತ್ಯವಿರುವ ಶಕ್ತಿ. ಆಗ, ಪ್ರಮಾಣಿತ ಉಷ್ಣಾಂಶ ಮತ್ತು ಒತ್ತಡದಲ್ಲಿ, ಅದರ ಪರಿಮಾಣ ೧,೭೦೦ ಪಟ್ಟು ಹೆಚ್ಚಾಗುತ್ತದೆ; ಪರಿಮಾಣದ ಈ ಬದಲಾವಣೆಯನ್ನು ಹಿಂದೆ-ಮುಂದೆ ಸರಳರೇಖೆಯಲ್ಲಿ ಚಲಿಸುವ ಆಡುಬೆಣೆ ಪ್ರಕಾರದ ಬಿಣಿಗೆಗೆಳು ಮತ್ತು ಆವಿ ತಿರುಗಾಲಿಗಳಂತಹ ಆವಿಯಂತ್ರಗಳು ಯಾಂತ್ರಿಕ ಕಾರ್ಯವಾಗಿ ಪರಿವರ್ತಿಸಬಲ್ಲವು. ಇವು ಆವಿ ಬಿಣಿಗೆಗಳ ಉಪಗುಂಪಾಗಿವೆ. ಆಡುಬೆಣೆ ಪ್ರಕಾರದ ಆವಿ ಬಿಣಿಗೆಗೆಳು ಕೈಗಾರಿಕಾ ಕ್ರಾಂತಿಯಲ್ಲಿ ಪ್ರಮುಖ ಪಾತ್ರವಹಿಸಿದವು ಮತ್ತು ಆಧುನಿಕ ಆವಿ ತಿರುಗಾಲಿಗಳನ್ನು ವಿಶ್ವದ ಶೇಕಡ ೮೦ ಕ್ಕಿಂತ ಹೆಚ್ಚು ವಿದ್ಯುಚ್ಛಕ್ತಿಯನ್ನು ಉತ್ಪಾದಿಸಲು ಬಳಸಲಾಗುತ್ತದೆ. ದ್ರವ ರೂಪದ ನೀರು ಬಹಳ ಬಿಸಿಯಾದ ಮೇಲ್ಮೈಯೊಂದಿಗೆ ಸಂಪರ್ಕಕ್ಕೆ ಬಂದಾಗ ಅಥವಾ ಅದರ ಬಾಷ್ಪ ಒತ್ತಡದ ಕೆಳಗೆ ಕ್ಷಿಪ್ರವಾಗಿ ತಗ್ಗಿದರೆ, ಅದು ಆವಿ ಸ್ಫೋಟವನ್ನು ಸೃಷ್ಟಿಸಬಹುದು.

ಸಾಂಪ್ರದಾಯಿಕವಾಗಿ, ಉರಿಯುತ್ತಿರುವ ಕಲ್ಲಿದ್ದಲು ಮತ್ತು ಇತರ ಇಂಧನಗಳನ್ನು ಬಳಸಿ ಬಾಯ್ಲರ್‌ ಅನ್ನು ಬಿಸಿಮಾಡಿ ಆವಿಯನ್ನು ಸೃಷ್ಟಿಸಲಾಗುತ್ತದೆ. ಆದರೆ ಸೌರ ಶಕ್ತಿಯಿಂದಲೂ ಆವಿಯನ್ನು ಸೃಷ್ಟಿಸುವುದು ಸಾಧ್ಯವಿದೆ. ನೀರಿನ ಹನಿಗಳನ್ನು ಹೊಂದಿರುವ ಜಲಬಾಷ್ಪವನ್ನು ತೇವ ಆವಿ ಎಂದು ವರ್ಣಿಸಲಾಗುತ್ತದೆ. ತೇವ ಆವಿಯನ್ನು ಮತ್ತಷ್ಟು ಕಾಯಿಸಿದಾಗ, ಹನಿಗಳು ಹಬೆಯಾಗುತ್ತವೆ, ಮತ್ತು (ಒತ್ತಡವನ್ನು ಅವಲಂಬಿಸಿರುವ) ಸಾಕಷ್ಟು ಹೆಚ್ಚಿನ ಉಷ್ಣಾಂಶದಲ್ಲಿ ಎಲ್ಲ ನೀರು ಹಬೆಯಾಗಿ ವ್ಯವಸ್ಥೆಯು ಬಾಷ್ಪ-ದ್ರವ ಸಮಸ್ಥಿತಿಯಲ್ಲಿರುತ್ತದೆ.

ಶಾಖವನ್ನು ವರ್ಗಾಯಿಸುವ ಆವಿಯ ಸಾಮರ್ಥ್ಯವನ್ನು ಮನೆಯಲ್ಲಿಯೂ ಬಳಸಲಾಗುತ್ತದೆ: ತರಕಾರಿಗಳನ್ನು ಬೇಯಿಸಲು, ಬಟ್ಟೆ, ಕಾರ್ಪೆಟ್‍ಗಳು ಮತ್ತು ನೆಲವನ್ನು ಆವಿಯಿಂದ ಸ್ವಚ್ಛಗೊಳಿಸಲು, ಮತ್ತು ಕಟ್ಟಡಗಳನ್ನು ಬೆಚ್ಚಗಿಡಲು. ಪ್ರತಿ ಸಂದರ್ಭದಲ್ಲಿ, ನೀರನ್ನು ಬಾಯ್ಲರ್‌ನಲ್ಲಿ ಕುದಿಸಲಾಗುತ್ತದೆ ಮತ್ತು ಅವಿಯು ಉದ್ದಿಷ್ಟ ವಸ್ತುವಿಗೆ ಶಕ್ತಿಯನ್ನು ಸಾಗಿಸುತ್ತದೆ. ಶಾಖದೊಂದಿಗೆ ಸಾಕಷ್ಟು ಆರ್ದ್ರತೆಯನ್ನು ಸೇರಿಸುವ ಸಲುವಾಗಿ ಬಟ್ಟೆಗಳನ್ನು ಇಸ್ತ್ರಿಮಾಡಲು ಕೂಡ ಆವಿಯನ್ನು ಬಳಸಲಾಗುತ್ತದೆ. ಇದರಿಂದ ನಿರಿಗೆಗಳು ಹೋಗುತ್ತವೆ ಮತ್ತು ಬಟ್ಟೆಗಳ ಮೇಲೆ ಉದ್ದೇಶಪೂರ್ವಕ ಮಡಿಕೆಗಳನ್ನು ಹಾಕಲಾಗುತ್ತದೆ.

ಉಲ್ಲೇಖಗಳು

ನೀರಿನ ರೂಪಗಳು
ಸೂಲಗಿತ್ತಿ ನರಸಮ್ಮ

ಸೂಲಗಿತ್ತಿ ನರಸಮ್ಮರವರು ಕರ್ನಾಟಕದಲ್ಲಿ ನೆಲೆಸಿದ್ದ ಒಬ್ಬ ಭಾರತೀಯ ಸಾಮಾಜಿಕ ಕಾರ್ಯಕರ್ತೆ. ಮೂಲತಃ ತುಮಕೂರು ಜಿಲ್ಲೆಯ ಪಾವಗಡ ತಾಲೂಕು ಕೃಷ್ಣಾಪುರದ ಮೂಲದವರು. ಸೂಲಗಿತ್ತಿ ನರಸಮ್ಮ ಆಸ್ಪತ್ರೆ, ವೈದ್ಯರಿಲ್ಲದ ಕಾಲದಲ್ಲಿ ಆಧುನಿಕ ಕಾಲದ ಹೆರಿಗೆ ತಜ್ಞೆಯಂತೆ ೧೫,೦೦೦ ಕ್ಕೂ ಹೆಚ್ಚು ಹೆರಿಗೆ ಮಾಡಿಸಿದ್ದಾರೆ. ಅವರ ಈ ಕೆಲಸವನ್ನು ಪರಿಗಣಿಸಿ ಭಾರತ ಸರ್ಕಾರವು ೨೦೧೮ರಲ್ಲಿ ಪದ್ಮಶ್ರೀ ಹಾಗೂ ೨೦೧೩ರಲ್ಲಿ ವಯೋಶ್ರೇಷ್ಟ ಸಮ್ಮಾನ ಪ್ರಶಸ್ತಿಗಳನ್ನು ನೀಡಿ ಸನ್ಮಾನಿಸಿದೆ. ಇವರು ತುಮಕೂರು ವಿಶ್ವವಿದ್ಯಾಲಯದಿಂದ ಗೌರವ ಡಾಕ್ಟರೇಟ್ ಅನ್ನು ಪಡೆದಿದ್ದಾರೆ.

ಜೀವನ 
ನರಸಮ್ಮನವರು ತುಮಕೂರು ಜಿಲ್ಲೆಯ ಪಾವಗಡ ತಾಲ್ಲೂಕಿನ ಕೃಷ್ಣಾಪುರದಲ್ಲಿ ಜನಿಸಿದರು. ಕರ್ನಾಟಕವಾದರೂ ಸುತ್ತಲೂ ಆಂಧ್ರ ರಾಜ್ಯ, ಅವರ ಆಡುಭಾಷೆ ತೆಲುಗು. ನರಸಮ್ಮ ಅವರು ಆದಿ ಜಾಂಭವ ಜನಾಂಗಕ್ಕೆ ಸೇರಿದವರು. ನರಸಮ್ಮ ಅವರಿಗೆ ೧೨ ವರ್ಷದಲ್ಲಿ ಮದುವೆಯಾಗಿತ್ತು. ೨೦ನೇ ವಯಸ್ಸಿನಲ್ಲಿ ಅಂದರೆ ೧೯೪೦ರಲ್ಲಿ ತನ್ನ ಚಿಕ್ಕಮ್ಮನ ಹೆರಿಗೆಗೆ ನರಸಮ್ಮ ಸಹಾಯ ಮಾಡಿದ್ದರು. ನರಸಮ್ಮ ಮತ್ತು ಅವರ ಪತಿ ಆಂಜಿನಪ್ಪ ಅವರಿಗೆ ೧೨ ಮಕ್ಕಳಿದ್ದರು. ಅವರಲ್ಲಿ ನಾಲ್ವರು ಗಂಡು ಮಕ್ಕಳು ಚಿಕ್ಕವರಿರುವಾಗಲೇ ತೀರಿಕೊಂಡಿದ್ದಾರೆ. ೨೨ ಮೊಮ್ಮಕ್ಕಳಿದ್ದಾರೆ.

ಸಾಧನೆ
ನರಸಮ್ಮ ಅವರು ಅಲೆಮಾರಿ ಜನಾಂಗಕ್ಕೆ ಸೇರಿದವರು. ಆ ಜನಾಂಗದ ಅದೆಷ್ಟೋ ಮಹಿಳೆಯರು ಕೃಷ್ಣಾಪುರಕ್ಕೆ ಬಂದು ನರಸಮ್ಮ ಅವರಲ್ಲಿ ಆಶ್ರಯ ಪಡೆದು ಹೆರಿಗೆ ಮಾಡಿಸಿಕೊಂಡಿದ್ದಾರೆ. ಗರ್ಭಿಣಿಯರಿಗೆ ನೈಸರ್ಗಿಕ ಆಯುರ್ವೇದ ಔಷಧಗಳನ್ನು ಕೂಡ ತಯಾರಿಸಿ ಕೊಡುತ್ತಿದ್ದರು. ಗರ್ಭಿಣಿಯರ ಭ್ರೂಣದ ನಾಡಿಮಿಡಿತ ಅರ್ಥ ಮಾಡಿಕೊಂಡು, ಅದರ ಆರೋಗ್ಯ, ಮಗುವಿನ ತಲೆ ಯಾವ ಕಡೆಗಿದೆ, ೮-೯ ತಿಂಗಳಲ್ಲಿ ಮಗು ಗಂಡೊ-ಹೆಣ್ಣೊ ಎಂದು ಕೂಡ ಹೇಳುವಷ್ಟು ನಿಪುಣರು.

ಇವರ ಅಜ್ಜಿ ಮರಿಗೆಮ್ಮ ಹೆರಿಗೆ ಮಾಡಿಸುತ್ತಿದ್ದರು. ಅವರ ಜೊತೆ ನರಸಮ್ಮ ಅವರು ಕೂಡ ಹೋಗುತ್ತಿದ್ದರು. ಹೆರಿಗೆ ಮಾಡಿಸುವಾಗ ಬೇರೆ ಯಾರನ್ನೂ ಒಳಕ್ಕೆ ಬಿಡುತ್ತಿರಲಿಲ್ಲ ಆದರೆ ಇವರನ್ನು ಮಾತ್ರ ಜೊತೆಯಲ್ಲೇ ಇಟ್ಟುಕೊಳ್ಳುತ್ತಿದ್ದರು ಆಗ ಈಕೆಗೆ ೧೬-೧೭ರ ವಯಸ್ಸು. ಹನುಮಕ್ಕ ಎಂಬುವವರಿಗೆ ಹೆರಿಗೆ ನೋವಾದಾಗ, ತನ್ನ ಅಜ್ಜಿ ಇರಲಿಲ್ಲ, ಮನೆಯಲ್ಲಿ ಯಾರೂ ಇರಲಿಲ್ಲ. ಆಗ ನರಸಮ್ಮನವರೇ ಹೆರಿಗೆ ಮಾಡಿಸಿದೆ. ಅದೇ ಮೊದಲು ಮಾಡಿಸಿದ ಹೆರಿಗೆ. ಅಂದಿನಿಂದ ಹಿಡಿದು ಇಲ್ಲಿಯವರೆಗೆ ೧೫ ಸಾವಿರ ಹೆರಿಗೆಗಳನ್ನು ಮಾಡಿಸಿರುವ ಖ್ಯಾತಿ ೯೭ ವರ್ಷದ (೨೦೧೮ರ ಪ್ರಕಾರ) ನರಸಮ್ಮನವರಿಗೆ ಸಲ್ಲುತ್ತದೆ. ಜನರು ಹೆರಿಗೆ ಮಾಡಿಸಿದ್ದಕ್ಕೆ ರವಿಕೆ ಬಟ್ಟೆ, ಭತ್ತ, ರಾಗಿ ಇತ್ಯಾದಿಗಳನ್ನು ನರಸಮ್ಮನಿಗೆ ಕೊಡುತ್ತಿದ್ದರು. ವರ್ಷದ ಫಸಲು ಬಂದಾಗ ಬೆಳೆಯ ರಾಶಿಯಲ್ಲಿ ಎಷ್ಟೋ ಮಂದಿ ಮೊದಲನೇ 'ಮೊರ' ಇವರಿಗೆ ಕೊಡುತ್ತಿದ್ದರು.

ಗಿಡಮೂಲಿಕೆಗಳಿಂದಾಗಿ ಸಲೀಸಾಗಿ ಹೆರಿಗೆ ಮಾಡಿಸುತ್ತಿದ್ದರು. ಬುಡುಬುಡಿಕೆಯವರು ಗಿಡಮೂಲಿಕೆ ಔಷಧ ಹೆಚ್ಚು ಬಳುತ್ತಿದ್ದರು. ಅವರಿಂದ ಗಿಡಮೂಲಿಕೆ ಔಷಧ ಮಾಡುವುದನ್ನು ತಿಳಿದುಕೊಂಡು. ಕಷಾಯ ಮಾಡುವುದು, ಕಸ ಬೀಳಿಸುವುದು ಎಲ್ಲವನ್ನು ಕಲಿತರು. ಹೆರಿಗೆಯಷ್ಟೇ ಅಲ್ಲ, ಕಣ್ಣಿಗೆ ಬಿದ್ದ ಕಸ ತೆಗೆಯುವುದು, ಗಂಟಲಿನ ಶೀತದ ಗಟ್ಟೆ ಹೋಗಲು, ಕಿರುನಾಲಿಗೆ ಬೆಳೆದರೆ ಎಲ್ಲಕ್ಕೂ ಔಷಧ ಮಾಡುತ್ತಿದ್ದರು.
ಮಗು ಹುಟ್ಟಿ ೯ ದಿನದವರೆಗೂ, ಅಂದರೆ 'ಪುರಡಿ' ಮಾಡೋವರೆಗೂ ಇವರೇ ಬಾಣಂತಿ, ಮಗುವನ್ನು ನೋಡಿಕೊಳ್ಳುತ್ತಿದ್ದರು. ಶಿಶುವಿಗೆ ನೀರು ಸಹ ಇವರೇ ಹಾಕುತ್ತಿದ್ದರು. ಪ್ರಸ್ತುತ ಅವರ ಒಂದಿಬ್ಬರು ಹೆಣ್ಣು ಮಕ್ಕಳು ಮತ್ತು ಸೊಸೆಯಂದಿರು ಸೂಲಗಿತ್ತಿ ನರಸಮ್ಮನವರ ಪವಿತ್ರ ವಿದ್ಯೆಯನ್ನು ಮುಂದುವರಿಸುತ್ತಿದ್ದಾರೆ.

ಪ್ರಶಸ್ತಿ, ಗೌರವ
ತಮ್ಮ ಸಾಧನೆಗಾಗಿ ನರಸಮ್ಮ ಅವರಿಗೆ ಈ ಕೆಳಗಿನ ಸನ್ಮಾನಗಳು ಮತ್ತು ಪ್ರಶಸ್ತಿಗಳನ್ನು ಪ್ರದಾನ ಮಾಡಲಾಗಿದೆ.
೨೦೧೨ರಲ್ಲಿ ಅವರನ್ನು ಕರ್ನಾಟಕ ಸರ್ಕಾರ ಡಿ.ದೇವರಾಜ ಅರಸು ಪ್ರಶಸ್ತಿ ನೀಡಿ ಗೌರವಿಸಿತು.
೨೦೧೪ರಲ್ಲಿ ತುಮಕೂರು ವಿಶ್ವವಿದ್ಯಾಲಯ ಗೌರವ ಡಾಕ್ಟರೇಟ್ ನೀಡಿ ಸನ್ಮಾನಿಸಿತು.
೨೦೧೩ ರಲ್ಲಿ ಕಿತ್ತೂರು ರಾಣಿ ಚೆನ್ನಮ್ಮ ಪ್ರಶಸ್ತಿ 
೨೦೧೩ ರಲ್ಲಿ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ 
೨೦೧೩ರಲ್ಲಿ ಭಾರತ ಸರ್ಕಾರದ ವಯೋಶ್ರೇಷ್ಟ ಸಮ್ಮಾನ 
೨೦೧೮ರಲ್ಲಿ ದೇಶದ ಮೂರನೇ ಅತ್ಯಂತ ಶ್ರೇಷ್ಟ ನಾಗರಿಕ ಸನ್ಮಾನವಾದ ಪದ್ಮಶ್ರೀ ಪ್ರಶಸ್ತಿ ಫಲಿಸಿತು.

ಇದನ್ನೂ ನೋಡಿ
ಸಾಲುಮರದ ತಿಮ್ಮಕ್ಕ

ಉಲ್ಲೇಖಗಳು

ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು
ವೈದ್ಯಕೀಯ
ದೀಪವ್ಯವಸ್ಥೆ

ದೀಪವ್ಯವಸ್ಥೆ ಅಥವಾ ಬೆಳಕಿನ ವ್ಯವಸ್ಥೆ ಎಂದರೆ ಕಾರ್ಯೋಪಯೋಗಿ ಅಥವಾ ಸೌಂದರ್ಯ ಸಂಬಂಧಿ ಪರಿಣಾಮವನ್ನು ಸಾಧಿಸಲು ಬೆಳಕಿನ ಉದ್ದೇಶಪೂರ್ವಕ ಬಳಕೆ. ದೀಪವ್ಯವಸ್ಥೆಯಲ್ಲಿ ದೀಪಗಳು ಹಾಗೂ ಬೆಳಕಿನ ಜೋಡಣೆಗಳಂತಹ ಕೃತಕ ಬೆಳಕಿನ ಮೂಲಗಳು, ಜೊತೆಗೆ ಸೂರ್ಯನ ಬೆಳಕನ್ನು ಸೆರೆಹಿಡಿದು ನೈಸರ್ಗಿಕ ಪ್ರಕಾಶನ ಎರಡರ ಬಳಕೆಯೂ ಸೇರಿದೆ. (ಕಿಟಕಿಗಳು, ಛಾವಣಿ ಕಿಟಕಿಗಳು, ಅಥವಾ ಬೆಳಕಿನ ಗೂಡುಗಳನ್ನು ಬಳಸಿ) ಸೂರ್ಯ ಬೆಳಕಿನ ವ್ಯವಸ್ಥೆಯನ್ನು ಹಗಲಿನಲ್ಲಿ ಕಟ್ಟಡಗಳಲ್ಲಿ ಕೆಲವೊಮ್ಮೆ ಬೆಳಕಿನ ಪ್ರಧಾನ ಮೂಲವಾಗಿ ಬಳಸಲಾಗುತ್ತದೆ. ಇದು ಕೃತಕ ದೀಪವ್ಯವಸ್ಥೆಯನ್ನು ಬಳಸುವುದರ ಬದಲು ಶಕ್ತಿಯನ್ನು ಉಳಿಸಬಲ್ಲದು. ಕೃತಕ ದೀಪವ್ಯವಸ್ಥೆಯು ಕಟ್ಟಡಗಳಲ್ಲಿನ ಶಕ್ತಿಯ ಬಳಕೆಯ ಪ್ರಮುಖ ಘಟಕವನ್ನು ಪ್ರತಿನಿಧಿಸುತ್ತದೆ. ಸರಿಯಾದ ದೀಪವ್ಯವಸ್ಥೆಯು ಕೆಲಸದ ಕಾರ್ಯಕ್ಷಮತೆಯನ್ನು ಹೆಚ್ಚಿಸಬಲ್ಲದು, ಒಂದು ಪ್ರದೇಶದ ನೋಟವನ್ನು ಸುಧಾರಿಸಬಲ್ಲದು, ಅಥವಾ ನಿವಾಸಿಗಳ ಮೇಲೆ ಧನಾತ್ಮಕ ಮಾನಸಿಕ ಪರಿಣಾಮಗಳನ್ನು ಹೊಂದಬಲ್ಲದು.

ಒಳಾಂಗಣ ದೀಪವ್ಯವಸ್ಥೆಯನ್ನು ಸಾಮಾನ್ಯವಾಗಿ ದೀಪ ಜೋಡಣೆಗಳನ್ನು ಬಳಸಿ ಪೂರೈಸಲಾಗುತ್ತದೆ, ಮತ್ತು ಆಂತರಿಕ ವಿನ್ಯಾಸದ ಒಂದು ಪ್ರಮುಖ ಭಾಗವಾಗಿದೆ. ದೀಪವ್ಯವಸ್ಥೆಯು ಭೂದೃಶ್ಯ ಯೋಜನೆಗಳ ಅತ್ಯಗತ್ಯ ಅಂಶವೂ ಆಗಬಹುದು.

ಬೆಂಕಿಯ ಶೋಧನೆಯೊಂದಿಗೆ, ಶಿಬಿರಾಗ್ನಿಗಳು ಅಥವಾ ಪಂಜುಗಳು ಒಂದು ಪ್ರದೇಶವನ್ನು ಪ್ರಕಾಶಪಡಿಸಲು ಬಳಸಲಾದ ಕೃತಕ ದೀಪವ್ಯವಸ್ಥೆಯ ಅತ್ಯಂತ ಮುಂಚಿನ ರೂಪವಾಗಿತ್ತು. ಕ್ರಿ.ಪೂ. ೪೦೦,೦೦೦ ರಷ್ಟು ಮುಂಚೆ, ಪೇಕಿಂಗ್ ಮ್ಯಾನ್‍ನ ಗುಹೆಗಳಲ್ಲಿ ಬೆಂಕಿಯನ್ನು ಹೊತ್ತಿಸಲಾಯಿತು. ಪ್ರಾಗೈತಿಹಾಸಿಕ ಜನರು ಸುತ್ತಮುತ್ತಲನ್ನು ಪ್ರಕಾಶಗೊಳಿಸಲು ಪ್ರಾಚೀನ ಎಣ್ಣೆ ದೀಪಗಳನ್ನು ಬಳಸುತ್ತಿದ್ದರು. ಈ ದೀಪಗಳನ್ನು ಕಲ್ಲುಗಳು, ಚಿಪ್ಪುಗಳು, ಕೊಂಬುಗಳು ಮತ್ತು ಬಂಡೆಗಳಂತಹ ನೈಸರ್ಗಿಕವಾಗಿ ಸಿಗುವ ವಸ್ತುಗಳಿಂದ ತಯಾರಿಸಲಾಗುತ್ತಿತ್ತು. ಇವು ನಾರಿನ ಬತ್ತಿಯನ್ನು ಹೊಂದಿದ್ದು, ಇವುಗಳಲ್ಲಿ ಚರಬಿಯನ್ನು ತುಂಬಿಸಲಾಗುತ್ತಿತ್ತು. ದೀಪಗಳು ಸಾಮಾನ್ಯವಾಗಿ ಪ್ರಾಣಿ ಅಥವಾ ತರಕಾರಿ ಕೊಬ್ಬನ್ನು ಇಂಧನವಾಗಿ ಬಳಸುತ್ತಿದ್ದವು. ಆಧುನಿಕ ಫ಼್ರಾನ್ಸ್‌ನ ಲಾಸ್ಕಾ ಗುಹೆಗಳಲ್ಲಿ ಸುಮಾರು ೧೫,೦೦೦ ವರ್ಷ ಹಳೆಯ ಕಾಲಮಾನದ (ಆಕಾರಕೊಟ್ಟ ಪೊಳ್ಳಾದ ಕಲ್ಲುಗಳ) ಇಂತಹ ನೂರಾರು ದೀಪಗಳು ಸಿಕ್ಕಿವೆ. ಬತ್ತಿ ಪೋಣಿಸಿದ ನಂತರ ಎಣ್ಣೆಯಿರುವ ಪ್ರಾಣಿಗಳನ್ನೂ (ಪಕ್ಷಿಗಳು ಮತ್ತು ಮೀನುಗಳು) ದೀಪಗಳಾಗಿ ಬಳಸಲಾಗಿತ್ತು. ಮಿಂಚುಹುಳುಗಳನ್ನು ದೀಪದ ಮೂಲಗಳಾಗಿ ಬಳಸಲಾಗಿದೆ. ಮೇಣದ ಬತ್ತಿಗಳು ಮತ್ತು ಗಾಜು ಹಾಗೂ ಮಣ್ಣಿನ ದೀಪಗಳನ್ನೂ ಆವಿಷ್ಕರಿಸಲಾಯಿತು. ಷ್ಯಾಂಡಲಿಯರ್‌ಗಳು ದೀಪ ಜೋಡಣೆಗಳ ಒಂದು ಮುಂಚಿನ ರೂಪವಾಗಿದ್ದವು.

ಉಲ್ಲೇಖಗಳು

ವಾಸ್ತುಶಿಲ್ಪ ಘಟಕಗಳು
ಮಿಸಳ್ ಪಾವ್

ಮಿಸಳ್ ಪಾವ್ ಮಹಾರಾಷ್ಟ್ರದ ಒಂದು ಜನಪ್ರಿಯ ಖಾದ್ಯ. ಇದು ಮಿಸಳ್ (ಸಾಮಾನ್ಯವಾಗಿ ಮೊಳಕೆ ಎಬ್ಬಿಸಿದ ಮಡಿಕೆ ಕಾಳಿನಿಂದ ತಯಾರಿಸಲಾದ ಖಾರದ ಕರಿ) ಮತ್ತು ಪಾವ್ ಅನ್ನು (ಒಂದು ಬಗೆಯ ಭಾರತೀಯ ಬ್ರೆಡ್) ಹೊಂದಿರುತ್ತದೆ. ಅಂತಿಮ ಭಕ್ಷ್ಯದ ಮೇಲೆ ಆಲೂಗಡ್ಡೆ-ಚಿವ್ಡಾ ಮಿಶ್ರಣ, ಫ಼ರ್ಸಾಣ್ ಅಥವಾ ಸೇವ್, ಈರುಳ್ಳಿ, ನಿಂಬೆ ಮತ್ತು ಕೊತ್ತಂಬರಿಯನ್ನು ಉದುರಿಸಲಾಗುತ್ತದೆ. ಇದನ್ನು ಸಾಮಾನ್ಯವಾಗಿ ಬ್ರೆಡ್ ಅಥವಾ ರೋಲ್ಸ್, ಜೊತೆಗೆ ಬೆಣ್ಣೆ ಹಾಗೂ ಮಜ್ಜಿಗೆ ಅಥವಾ ಮೊಸರು ಹಾಗೂ ಹಪ್ಪಳವನ್ನು ಹಾಕಿ ಬಡಿಸಲಾಗುತ್ತದೆ. ಇದನ್ನು ಬೆಳಿಗ್ಗೆ ತಿಂಡಿಯಾಗಿ, ಲಘು ಆಹಾರವಾಗಿ ಮತ್ತು ಪೂರ್ಣ ಊಟವಾಗಿಯೂ ಬಡಿಸಲಾಗುತ್ತದೆ.

ತಯಾರಿಕೆ
ಮಿಸಳ್ ಅನ್ನು ಭಾಗಶಃ ಮೊಳಕೆ ಎಬ್ಬಿಸಿದ ಕಾಳುಗಳಿಂದ ತಯಾರಿಸಲಾಗುತ್ತದೆ, ಇದು ಕಡಿಮೆ ಪ್ರಮಾಣದ ನೀರಿನಾಂಶವನ್ನು ಹೊಂದಿರುತ್ತದೆ, ಜೊತೆಗೆ ನೀರುನೀರಾಗಿರುವ, ಖಾರದ ಕಟ್ ಅಥವಾ ರಸ್ಸಾದಿಂದ ತಯಾರಿಸಲಾಗುತ್ತದೆ. ಇದು ಎರಡು ಭಾಗಗಳನ್ನು ಹೊಂದಿರುತ್ತದೆ, ಉಸಳಿ ಎಂದು ಕರೆಯಲಾಗುವ ಮಡಿಕೆ ಕಾಳಿನ ಗಟ್ಟಿ ಕರಿ. ನೀರುನೀರಾಗಿರುವ ರಸವನ್ನು ರಸ್ಸಾ ಎಂದೂ ಕರೆಯಲಾಗುತ್ತದೆ. ಸಾಮಾನ್ಯವಾಗಿ ಜನರು ತಮ್ಮ ರುಚಿ ಹಾಗೂ ಅಗತ್ಯದ ಪ್ರಕಾರ ಇವೆರಡನ್ನೂ ಮಿಶ್ರಣ ಮಾಡುತ್ತಾರೆ. ಮಡಿಕೆ ಕಾಳು ಲಭ್ಯವಿಲ್ಲದಿದ್ದರೆ, ಕೆಲವೊಮ್ಮೆ ಇದನ್ನು ಹೆಸರು ಕಾಳು ಬಳಸಿ ತಯಾರಿಸಲಾಗುತ್ತದೆ. ಇದನ್ನು ಭಾರತೀಯ ದೊಡ್ಡ ಸೇವ್‍ನಿಂದ ಅಲಂಕರಿಸಬಹುದು. ಉಸಳಿಯನ್ನು ಈರುಳ್ಳಿ, ಶುಂಠಿ, ಬೆಳ್ಳುಳ್ಳಿ ಮತ್ತು ಇತರ ಸಂಬಾರ ಪದಾರ್ಥಗಳನ್ನು ಬಳಸಿ ತಯಾರಿಸಲಾಗುತ್ತದೆ.

ಉಲ್ಲೇಖಗಳು

ಚಿತ್ರಗಳು

ಖಾದ್ಯ, ತಿನಿಸು
ಶ್ರೀ ಶಿವಪ್ಪ ಮುತ್ಯಾನ ದೇವಾಲಯ

ಜಾಯವಾಡಗಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನಲ್ಲಿದೆ.

ಜಾಯವಾಡಗಿ ಶಿವಶರಣ ಶಿವಪ್ಪ ಮುತ್ಯಾನ ಐಕ್ಯ ತಾಣ ವಿಜಯಪುರ ಜಿಲ್ಲೆಯಲ್ಲಿಯೇ ಐಕ್ಯ ತಾಣವಾಗಿದೆ.

ಹಿನ್ನೆಲೆ

ಜಾಯವಾಡಗಿ ಗ್ರಾಮದಲ್ಲಿ ಸುಮಾರು 157 ವರ್ಷಗಳ ಹಿಂದೆ ಇಲ್ಲಿ ಕಾಲಗರ್ಭದಲ್ಲಿ ಹೂತು ಹೋದ ಶಿವಪ್ಪ ಮುತ್ಯಾನ ಚೇತನದ ಆಗೋಚರ ದೈವಿಶಕ್ತಿ ಜಾಯವಾಡಗಿ ಗ್ರಾಮದಲ್ಲಿ ಮತ್ತೆ ಚೇತನಗೊಂಡು ಭಾವಿಕರ ಆಶೋತ್ತರಗಳನ್ನು ನೀಗಿಸುವ ಪುಣ್ಯಕ್ಷೇತ್ರವಾಗಿದೆ.
 
ಶಿವಪ್ಪ ಮುತ್ಯಾನ ಐಕ್ಯತಾಣದಲ್ಲಿ ಯಾವದೋ ಆಗೋಚರ ದೈವಿಶಕ್ತಿ ಇರಬೇಕು. ಈಗ ಗುರು ಶಿಷ್ಯರು ಲಿಂಗೈಕ್ಯರಾಗಿದ್ದು,
ಇವರ ಭಕ್ತರು ಇಬ್ಬರಿಗೂ ತಲಾ ಒಂದು ದೇವಾಲಯಗಳನ್ನು ನಿರ್ಮಿಸಿ ಸ್ಮರಣೆ ಮಾಡುತ್ತಿದ್ದಾರೆ. ಯಾಕೆಂದರೆ ಲಕ್ಷಗಟ್ಟಲೇ ಜನ, ಜಾನುವಾರುಗಳು ಪ್ರತಿ ಅಮಾವ್ಯಾಸೆಗೊಮ್ಮೆ ಬಂದು ತಮಗಾದ ನೋವಿನ ತೊಂದರೆಯನ್ನು ಶಿವಪ್ಪ ಮುತ್ಯಾನ ಕಟ್ಟೆಗೆ ಸುತ್ತು ಹಾಕಿ ನಿವಾರಣೆ ಹೊಂದುವ ವೈಚಿತ್ರಯಮಯವಾದ ಭಕ್ತಿ ಭಾವನೆ ಕಾಣಬಹುದು. ಈ ಒಂದು ಜನ, ಜಾನುವಾರುಗಳು ತೊಂದರೆ ನೀಗಬೇಕಾದರೆ ಸಾಮಾನ್ಯ ಮಾತಲ್ಲ. ಹೀಗಾಗಿ ಜಾಗೃತೆಯ ತಾಣವಾಗಿ ಜನ, ಜಾನುವಾರು ಸಂಕಷ್ಟಗಳನ್ನು ನಿವಾರಣೆಗೊಳಿಸುವ ಪುಣ್ಯ ತಾಣವಾಗಿದೆ. 

ಮುತ್ಯಾನ ತಪೋಬಲದಿಂದ ಅವನ ಅಂತರವಾಣಿ, ಅಂತರಜ್ಞಾನ ಅಥವಾ ಅಂತರಸ್ಪೂರ್ತಿ ಜನ-ಮನ ಆಕರ್ಷಿಸಿ ಅವರಿಗಾದ ತೊಂದರೆ ಮತ್ತು ಯಾತನೆಯ ನೀಗುವ ದೈವಿಶಕ್ತಿ.

ಶಿವಪ್ಪ ಮುತ್ಯಾ ಪಡೆದುಕೊಂಡಿದ್ದರಿಂದಲೇ ಜನ ಶರಣರಲ್ಲಿ ವಿಶ್ವಾಸವಿಟ್ಟು ಭಕ್ತಿ, ಭಾವದಿಂದ ಬೇಡಿಕೊಂಡು ಗ್ರಾಮದ ಸುತ್ತಮುತ್ತಲಿನ ರೈತರ ದನಕರುಗಳಿಗೆ ಯಾವುದಾದರೂ ರೋಗ ಬಂದರೆ ರೈತರು ಅವುಗಳನ್ನು ಮುತ್ಯಾನ ದೇವಾಲಯಕ್ಕೆ ತಂದು ತುಪ್ಪ ಎರೆದು ಹೋಗುತ್ತಾರೆ. ಇದರಿಂದ ಪ್ರಾಣಿಗಳಿಗೆ ಬಂದ ರೋಗವು ಶೀಘ್ರ ವಾಸಿಯಾಗುತ್ತದೆ. ಇದು ಇಲ್ಲಿನ ವೈಶಿಷ್ಟಕ್ಕೆ ಉದಾಹರಣೆ.

ಇದಕ್ಕಾಗಿ ಕ್ಷೇತ್ರಕ್ಕೆ ದೂರದ ಊರುಗಳಿಂದ ಭಕ್ತರು ದಂಡು ದಂಡಾಗಿ ಬಂದು ಹುಣ್ಣು ಗಡ್ಡೆ, ಗರಸುಗಳ ಯಾತನೆಯಿಂದ ನಿವಾರಣೆ ಹೊಂದುತ್ತಾರೆ. ಆ ಒಂದು ದೈವಿಶಕ್ತಿ ಸಹಜ ಪಡೆದಿದ್ದನೆಂಬುವುದಕ್ಕೆ ಅಲ್ಲಿ ನೆರೆಯುವ ಜನಸ್ತೋಮವೇ ಸಾಕ್ಷಿಯಾಯಾಗಿದೆ.

ಭಾವೈಕ್ಯ ಪ್ರತೀಕ

ಗುರು ಶಿಷ್ಯರ ಸಮ್ಮಿಲನವಾದ ಸುಕ್ಷೇತ್ರ ಜಾಯವಾಡಗಿ ಸಮಾನತೆ ಹಾಗೂ ಭಾವೈಕ್ಯತೆ ಪ್ರತೀಕವಾಗಿದೆ. ಈ ದೇವಾಲಯಗಳು ಕೇವಲ ಹಿಂದೂಗಳಿಗೆ ಸೀಮಿತವಾಗಿಲ್ಲ. 

ಮುಸ್ಲಿಮರೂ ಭೇಟಿ ನೀಡಿ ದೇವಾಲಯಕ್ಕೆ ತುಪ್ಪ ನೀಡುತ್ತಾರೆ. ತಮ್ಮ ಕುಟುಂಬ ಸದಸ್ಯರಿಗೆ ಅನಾರೋಗ್ಯ ಕಾಡುತ್ತಿದ್ದರೆ (ದೇಹದಲ್ಲಿ ಗಡ್ಡೆ, ಕಿವಿ ಸೋರುವಿಕೆ ಸೇರಿದಂತೆ ಇನ್ನೀತರ ಅನಾರೋಗ್ಯ) ದೇವಾಲಯದಲ್ಲಿ ಸಿಗುವ ತುಪ್ಪವನ್ನು ತೆಗೆದುಕೊಂಡು ಹೋಗಿ ಗಾಯದ ಮೇಲೆ ಲೇಪನ ಮಾಡುತ್ತಾರೆ. ನಿಷ್ಠೆಯಿಂದ ಗುರು ಶಿಷ್ಯರಿಗೆ ಹರಕೆ ಇಡುತ್ತಾರೆ. ಇದರಿಂದ ತಮ್ಮ ಎಲ್ಲ ಸಮಸ್ಯೆಗಳಿಗೂ ಪರಿಹಾರ ದೊರಕುತ್ತದೆ ಎಂಬ ಪ್ರತೀತಿಯಿದೆ.

ಜಾತ್ರೆ

ರಾಜ್ಯದ ಹಾಗೂ ಹೊರ ರಾಜ್ಯದಿಂದ ಲಕ್ಷಗಟ್ಟಲೇ ಭಕ್ತರು ಜಾತ್ರೆಗೆ ಆಗಮಿಸುವರು. ಜಾತ್ರಾ ನಿಮಿತ್ತ ನಾಟಕ, ಕೃಷ್ಣ ಪಾರಿಜಾತ, ಜಾನುವಾರುಗಳ ಪ್ರದರ್ಶನ. ಯುಗಾದಿ ದಿನದಂದು ರಥೋತ್ಸವ, ದನಗಳ ಜಾತ್ರೆ, ಭಾರವಾದು ಗುಂಡು , ಸಂಗ್ರಾಣಿ ಕಲ್ಲು, ಭಾರವಾದ ಚೀಲ ಎತ್ತುವ ಶಕ್ತಿ ಪ್ರದರ್ಶನ, ಜಂಗೀ ಕುಸ್ತಿಗಳು ಸೇರಿದಂತೆ ಭಕ್ತಿ ಭಾವದ ಸಲೀಲ ಸಂಗಮವಾಗಿ ಹಲವಾರು ರಚನ್ಮಾತಕ ಕಾರ್ಯಕ್ರಮ ಈ ತಾಣದಲ್ಲಿ ನಡೆಯುತ್ತವೆ. ಇಂದು ಈ ಭಕ್ತಿ ಭಾವನಳಿಸುವ ಈ ವಿಜ್ಞಾನ ಯುಗದಲ್ಲಿ ಭಕ್ತಿ ಭಾಗದ ಕೃಷಿ ತಾಣದಲ್ಲಿ ನಡೆಯಬೇಕಾದರೆ ಶಿವಪ್ಪ ಮುತ್ಯಾನ ಆತ್ಮ ಒಲುಮೆಯ ವೈಚಿತ್ರಮಯವಾದ ದೈವಿಶಕ್ತಿಯಾಗಿದೆ.

ಹಿಂದೂ ದೇವಾಲಯಗಳು
ಕಾಟ್ಸುಕೋ ಸರುಹಾಶಿ

ಕಾಟ್ಸುಕೋ ಸರುಹಾಶಿ ( ಸುರುಹಾಶಿ ಕತ್ಸುಕೋ), ಮಾರ್ಚ್ 22, 1920 - ಸೆಪ್ಟೆಂಬರ್ 29, 2007) ಜಪಾನಿನ ಭೂಗೋಳ ಶಾಸ್ತ್ರಜ್ಞರಾಗಿದ್ದರು, ಅವರು ಸಮುದ್ರದ ನೀರಿನಲ್ಲಿ  ಇಂಗಾಲದ ಡೈಆಕ್ಸೈಡ್ (CO2) ಮಟ್ಟವನ್ನು ಮೊದಲ ಕೆಲವು ಅಳತೆ ಮಾಡಿದರು ಮತ್ತು ತದನಂತರ ಸಮುದ್ರದ ನೀರು ಮತ್ತು ವಾತಾವರಣದ ವಿಕಿರಣಶೀಲ ವಿಕಿರಣದ ಅಪಾಯಗಳು ಬಗ್ಗೆ ಕೆಲಸ ಮಾಡಿದ್ದಾರೆ

ಶಿಕ್ಷಣ ಮತ್ತು ವೃತ್ತಿಪರ ಜೀವನ
ಸರುಹಾಶಿ ಟೊಕಿಯೊದಲ್ಲಿ ಜನಿಸಿದ ಮತ್ತು ಇವರು 1943 ರಲ್ಲಿ ಇಂಪೀರಿಯಲ್ ವುಮೆನ್ಸ್ ಕಾಲೇಜ್ ಆಫ್ ಸೈನ್ಸ್ನಿಂದ (ಟೊಹೋ ವಿಶ್ವವಿದ್ಯಾನಿಲಯದ ಪೂರ್ವವರ್ತಿ) ಪದವಿಯನ್ನು ಪಡೆದರು. ನಂತರ ಅವರು ಮಧ್ಯ ಹವಾಮಾನ ಸಂಶೋಧನಾ ಸಂಸ್ಥೆಗೆ ಸೇರ್ಪಡೆಯಾದರು (ನಂತರ ಜಪಾನ್ ಮೆಟರೊಲಾಜಿಕಲ್ ಏಜೆನ್ಸಿ), ಮತ್ತು ಜಿಯೋಕೆಮಿಕಲ್ ಲ್ಯಾಬೊರೇಟರಿ . 1950 ರಲ್ಲಿ, ಅವರು ಸಾಗರದಲ್ಲಿನ CO2 ಮಟ್ಟವನ್ನು ಅಧ್ಯಯನ ಮಾಡಲು ಪ್ರಾರಂಭಿಸಿದರು. ಆ ಸಮಯದಲ್ಲಿ, CO2 ಮಟ್ಟವನ್ನು ಮುಖ್ಯವೆಂದು ಪರಿಗಣಿಸಲಾಗಲಿಲ್ಲ ಮತ್ತು ಸರಹುಹಿಶಿ ಅವರನ್ನು ಅಳತೆ ಮಾಡಲು ತನ್ನದೇ ಆದ ವಿಧಾನಗಳನ್ನು ಅಭಿವೃದ್ಧಿಪಡಿಸಬೇಕಾಯಿತು. 

ಟೋಕಿಯೊ ವಿಶ್ವವಿದ್ಯಾನಿಲಯದಿಂದ 1957 ರಲ್ಲಿ ರಸಾಯನ ಶಾಸ್ತ್ರದಲ್ಲಿ ಡಾಕ್ಟರೇಟ್ ಪದವಿಯನ್ನು ಗಳಿಸಿದ  ಮೊದಲ ಮಹಿಳೆಯಾಗಿದ್ದಾರೆ.

ಹೊಸ ವಿಧಾನ
ಅವರು ಸಮುದ್ರದ ಆಮ್ಲೀಯತೆಯನ್ನು ಅಳೆಯಲು ಹೊಸ ವಿಧಾನವನ್ನು ಅಭಿವೃದ್ಧಿಪಡಿಸಿದರು."ಸರಹಶಿ'ಸ್ ಟೇಬಲ್" ಎಂದು ಉಲ್ಲೇಖಿಸಲ್ಪಟ್ಟಿರುವ, ನೀರಿನಲ್ಲಿ ಕಾರ್ಬೊನಿಕ್ ಆಮ್ಲದ ಸಾಂದ್ರತೆಯನ್ನು ಅಳತೆ ಮಾಡಲು Ms ಸುರುಹಾಶಿ ಅಭಿವೃದ್ಧಿಪಡಿಸಿದ ವಿಧಾನವು ಜಾಗತಿಕ ಮಾನದಂಡವಾಗಿದೆ

ಉಲ್ಲೇಖಗಳು 

ವಿಜ್ಞಾನಿಗಳು
ಆವಿಷ್ಕರಣ

ಆವಿಷ್ಕರಣ ಶಬ್ದದ ಇತರ ಬಳಕೆಗಳಿಗಾಗಿ ಆವಿಷ್ಕರಣ (ದ್ವಂದ್ವ ನಿವಾರಣೆ) ನೋಡಿ.

ಆವಿಷ್ಕರಣ ಎಂದರೆ ಒಂದು ಅನನ್ಯ ಅಥವಾ ನವೀನ ಉಪಕರಣ, ವಿಧಾನ, ರಚನೆ ಅಥವಾ ಪ್ರಕ್ರಿಯೆ. ಆವಿಷ್ಕರಣದ ಪ್ರಕ್ರಿಯೆಯು ಒಟ್ಟಾರೆ ಶಿಲ್ಪಶಾಸ್ತ್ರ ಮತ್ತು ಉತ್ಪನ್ನ ಅಭಿವೃದ್ಧಿ ಪ್ರಕ್ರಿಯೆಯೊಳಗಿನ ಪ್ರಕ್ರಿಯೆ. ಅದು ಒಂದು ಯಂತ್ರ ಅಥವಾ ಉತ್ಪನ್ನದಲ್ಲಿ ಸುಧಾರಣೆಯಾಗಿರಬಹುದು ಅಥವಾ ಒಂದು ವಸ್ತುವನ್ನು ಸೃಷ್ಟಿಸಲು ಹೊಸ ವಿಧಾನವಾಗಿರಬಹುದು ಅಥವಾ ಒಂದು ಫಲಿತಾಂಶವಾಗಿರಬಹುದು. ಸಂಪೂರ್ಣವಾಗಿ ಅನನ್ಯ ಕಾರ್ಯ ಅಥವಾ ಫಲಿತಾಂಶವನ್ನು ಸಾಧಿಸುವ ಆವಿಷ್ಕರಣವು ಆಮೂಲಾಗ್ರ ಬೆಳವಣಿಗೆಯಾಗಿರಬಹುದು. ಅಂತಹ ಕಾರ್ಯಗಳು ನವೀನವಾಗಿರುತ್ತವೆ ಮತ್ತು ಅದೇ ಕ್ಷೇತ್ರದಲ್ಲಿ ಪರಿಣತಿ ಪಡೆದ ಇತರರಿಗೆ ಸುವ್ಯಕ್ತವಾಗಿರುವುದಿಲ್ಲ. ಆವಿಷ್ಕಾರಕನು ಯಶಸ್ಸು ಅಥವಾ ವೈಫಲ್ಯದಲ್ಲಿ ದೊಡ್ಡ ಹೆಜ್ಜೆಯನ್ನು ಇಡುತ್ತಿರಬಹುದು.

ಕೆಲವು ಆವಿಷ್ಕರಣಗಳಿಗೆ ಪೇಟೆಂಟ್ ಪಡೆಯಬಹುದು. ಸ್ವಾಮ್ಯಪ್ರಮಾಣವು ಆವಿಷ್ಕಾರಕನ ಬೌದ್ಧಿಕ ಆಸ್ತಿ ಹಕ್ಕುಗಳನ್ನು ಕಾನೂನಾತ್ಮಕವಾಗಿ ರಕ್ಷಿಸುತ್ತದೆ ಮತ್ತು ಸಾಧಿಸಲಾದ ಆವಿಷ್ಕರಣವು ವಾಸ್ತವವಾಗಿ ಒಂದು ಆವಿಷ್ಕರಣ ಎಂದು ಕಾನೂನಾತ್ಮಕವಾಗಿ ಗುರುತಿಸುತ್ತದೆ. ಒಂದು ಆವಿಷ್ಕರಣಕ್ಕೆ ಸ್ವಾಮ್ಯಪತ್ರ ಪಡೆಯಲು ಬೇಕಾದ ನಿಯಮಗಳು ಹಾಗೂ ಅಗತ್ಯಗಳು ದೇಶದಿಂದ ದೇಶಕ್ಕೆ ಬದಲಾಗುತ್ತವೆ ಮತ್ತು ಹಲವುವೇಳೆ ಸ್ವಾಮ್ಯಪತ್ರ ಪಡೆಯುವ ಪ್ರಕ್ರಿಯೆಯು ದುಬಾರಿಯಾಗಿರುತ್ತದೆ.

ಸಾಂಸ್ಕೃತಿಕ ಆವಿಷ್ಕರಣವು ಆವಿಷ್ಕರಣದ ಮತ್ತೊಂದು ಅರ್ಥವಾಗಿದೆ, ಇದರರ್ಥ ಜನರಿಂದ ಅಳವಡಿಸಿಕೊಳ್ಳಲಾದ ಮತ್ತು ಬೇರೆಯವರಿಗೆ ಸಾಗಿಸಲಾದ ಉಪಯುಕ್ತ ಸಾಮಾಜಿಕ ವರ್ತನೆಗಳ ನವೀನ ಸಮೂಹ. ಸಾಮಾಜಿಕ ಆವಿಷ್ಕರಣಗಳ ಸಂಸ್ಥೆಯು ಮ್ಯಾಗಜ಼ೀನ್‍ಗಳು ಮತ್ತು ಪುಸ್ತಕಗಳಲ್ಲಿನ ಅನೇಕ ಅಂತಹ ವಿಚಾರಗಳನ್ನು ಸಂಗ್ರಹಿಸಿತು. ಆವಿಷ್ಕರಣವು ಕಲಾತ್ಮಕ ಹಾಗೂ ವಿನ್ಯಾಸದ ಸೃಜನಾತ್ಮಕತೆಯ ಪ್ರಮುಖ ಅಂಶವೂ ಆಗಿದೆ. ಆವಿಷ್ಕರಣಗಳು ಹಲವುವೇಳೆ ಮಾನವ ಜ್ಞಾನ, ಅನುಭವ ಅಥವಾ ಸಾಮರ್ಥ್ಯದ ಎಲ್ಲೆಗಳನ್ನು ವಿಸ್ತರಿಸುತ್ತವೆ.

ಆವಿಷ್ಕರಣಗಳು ಮೂರು ಬಗೆಯದ್ದಾಗಿವೆ: ವೈಜ್ಞಾನಿಕ-ತಂತ್ರಜ್ಞಾನ ಸಂಬಂಧಿ (ವೈದ್ಯಶಾಸ್ತ್ರ ಸೇರಿದಂತೆ), ಸಮಾಜ ರಾಜಕೀಯ (ಅರ್ಥಶಾಸ್ತ್ರ ಮತ್ತು ನ್ಯಾಯಶಾಸ್ತ್ರ ಸೇರಿದಂತೆ), ಮತ್ತು ಮಾನವಿಕ, ಅಥವಾ ಸಾಂಸ್ಕೃತಿಕ.

ವೈಜ್ಞಾನಿಕ-ತಂತ್ರಜ್ಞಾನ ಸಂಬಂಧಿ ಆವಿಷ್ಕರಣಗಳಲ್ಲಿ ರೈಲುಮಾರ್ಗಗಳು, ವಾಯುಯಾನ, ಲಸಿಕೆ ಹಾಕುವಿಕೆ, ಬೆರಕೆತನ, ಪ್ರತಿಜೀವಿಕ, ಅಂತರಿಕ್ಷಯಾನ, ಪ್ರಕಾಶ ವಿಜ್ಞಾನ, ಪರಮಾಣು ಬಾಂಬ್, ಗಣಕ ಬಳಕೆ, ಅಂತರಜಾಲ, ಮತ್ತು ಸ್ಮಾರ್ಟ್‌ಫ಼ೋನ್ ಸೇರಿವೆ.

ಸಮಾಜ ರಾಜಕೀಯ ಆವಿಷ್ಕರಣಗಳಲ್ಲಿ ಸಾಮಾಜಿಕ ವರ್ತನೆಯ ರೀತಿಯನ್ನು ಬದಲಾಯಿಸುವ ಮತ್ತು ಮಾನವ ಪರಸ್ಪರ ಸಂವಹನ ಮತ್ತು ಸಂಘಟನೆಯ ಹೊಸ ರೂಪಗಳನ್ನು ಸ್ಥಾಪಿಸುವ ಹೊಸ ಕಾನೂನುಗಳು, ಸಂಸ್ಥೆಗಳು, ಮತ್ತು ಕಾರ್ಯವಿಧಾನಗಳು ಸೇರಿವೆ.

ಉಲ್ಲೇಖಗಳು 

ಸೃಜನಾತ್ಮಕತೆ
ಸುನೀಲ್ ಶೆಟ್ಟಿ

ಸುನೀಲ್ ಶೆಟ್ಟಿ, ಭಾರತೀಯ ಚಲನಚಿತ್ರ ನಟ, ನಿರ್ಮಾಪಕ ಹಾಗೂ ಉದ್ಯಮಿ. ಇವರು ೧೯೬೧ ಆಗಸ್ಟ್ ೧೧ ರಂದು  ಮುಲ್ಕಿ, ಮಂಗಳೂರು, ಕರ್ನಾಟಕ, ಭಾರತದಲ್ಲಿ ಜನಿಸಿದ್ದರು. ಇವರ ತಂದೆ ವೀರಪ್ಪ ಶೆಟ್ಟಿ, ಹೋಟೇಲ್ ಉದ್ಯಮಿ.
ಸುನೀಲ್ ಶೆಟ್ಟಿರವರು ಸಾಮಾನ್ಯವಾಗಿ ಆಕ್ಷನ್ ಚಲನಚಿತ್ರಗಳಲ್ಲಿ ನಟಿಸಿದ್ದರು.
ಇವರು ಹಿಂದಿ, ಮಲಯಲಂ, ತಮಿಳು ಹಾಗೂ ಇಂಗ್ಲಿಷ್ ಭಾಷೆಗಳಲ್ಲಿ ಸುಮಾರು ೧೧೦ ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ.

ವ್ರತ್ತಿ 
ಸುನೀಲ್ ಶೆಟ್ಟಿ ಚಲನಚಿತಕ್ಕೆ ಪಾದಾರ್ಪಣೆ ೧೯೯೨ರಲ್ಲಿ ದಿವ್ಯಾ ಭಾರತಿಯೊಂದಿಗೆ ಬಲ್ವಾನ್ ಚಿತ್ರದ ಮೂಲಕ ಪ್ರಾರಂಬಿಸಿದರು. ಈ ಚಿತ್ರ ಗಲ್ಲಾಪೆಟ್ಟಿಗೆಯಲ್ಲಿ ವೊಳ್ಳೆ ಗಳಿಕೆಯನ್ನು ಗಳಿಸಿತು ಹಾಗೂ ಆಕ್ಷನ್ ಹೀರೋ ಅಂತ ಪ್ರಸಿದ್ದರಾದರು. ತದನಂತರ ಅವರು ನಾಯಕನಾಗಿ ಯಶಸ್ವಿ ಚಿತ್ರಗಳಲ್ಲಿ ನಟಿಸಿದರು. ದಿಲ್ವಾಲೆ (1994), ಅಂತ್ (1994), ಮೊಹ್ರಾ (1994), ಗೋಪಿ ಕಿಶನ್ (1994), ಕೃಷ್ಣ (1996), ಸಪುಟ್ (1996), ರಕ್ಷಕ್ (1996), ಬಾರ್ಡರ್ (1997), ಭಾಯಿ (1997), ಹೇರಾ ಫೆರಿ(೨೦೦೦), ಧಡ್ಕನ್ (2000) ಯೆ ತೆರಾ ಘರ್ ಯೆ ಮೇರಾ ಘರ್ (2001), ಮೇನ್ ಹೂ ನಾ (2004) ಹಾಗೂ ದಿ ರೆಡ್ ಅಲರ್ಟ್: ದಿ ವಾರ್ ವಿಥಿನ್ (2010) ಚಿತ್ರಗಳು ಯಶಸ್ವಿಯಾದವು. ೨೦೧೪ರಲ್ಲಿ ಸಂಖ್ಯಾಶಾಸ್ತ್ರದ ಕಾರಣದಿಂದ ಸುನಿಲ್ ಇಂದ ಸುನೀಲ್ ಆದರು.

ಶೆಟ್ಟಿಯವರು ೯೦ರ ದಶಕದಲ್ಲಿ ಸಾಮಾನ್ಯವಾಗಿ ನಾಯಕನ ಪಾತ್ರದಲ್ಲಿ ಚಲನಚಿತ್ರ ಮಾಡುತಿದ್ದರು. ೨೦೦೦ರಿಂದ ಬಹು-ನಟರ ಸಿನಿಮದಲ್ಲಿ ನಟಿಸಲು ಆರಂಭಿಸಿದರು. ಇಶಾ ಕೊಪ್ಪಿಕಾರ್ ರವರೋಡನೆ ಅರ್ಜುನ್ ರಾಂಪಾಲ್ ರವರ ಮೊದಲ ಚಿತ್ರ ಪ್ಯಾರ್ ಇಷ್ಕ್ ಔರ್ ಮೊಹಬ್ಬತ್ (೨೦೦೧) ರಲ್ಲಿ ನಟಿಸಿದರು.
ಶೆಟ್ಟಿಯವರು 2001 ರಲ್ಲಿ ದಡ್ಕನ್ ಚಲನಚಿತ್ರಕ್ಕೆ ಫಿಲ್ಮ್ಫೇರ್ ಅತ್ಯುತ್ತಮ ಖಳನಾಯಕ ಪ್ರಶಸ್ತಿ ಪಡೆದರು. ಇವರು ಖೇಲ್ - ನೋ ಆರ್ಡಿನರಿ ಗೇಮ್, ರಖ್ತ್ ಮತ್ತು ಭಗಂ ಭಾಗ್ ಚಿತ್ರಗಳನ್ನು ಪಾಪ್ಕಾರ್ನ್ ಮೋಷನ್ ಪಿಕ್ಚರ್ಸ್ ನ ಅಡಿ ಚಿತ್ರಗಳನ್ನು ನಿರ್ಮಿಸಿದ್ದಾರೆ.

ಚಲನಚಿತ್ರೇತರ ಕೆಲಸ

ದೂರದರ್ಶನ
ಸಹರ ೧ ವಾಹಿನಿಯಲ್ಲಿ ಬಿಗ್ಗೆಸ್ಟ್ ಲೂಸರ್ ಜೀತೇಗ ಹಾಗೂ &ಟಿ.ವಿ ಯಲ್ಲಿ ಭಾರತದ ಅಸ್ಲಿ ಚಾಂಪಿಯನ್ ಹೈದಮ್? ಕಾರ್ಯಕ್ರಮವನ್ನು ಆಯೋಜಿಸಿದ್ದರು.

ಸೆಲೆಬ್ರಿಟಿ ಕ್ರಿಕೆಟ್ ಲೀಗ್
ಸುನೀಲ್ ಶೆಟ್ಟಿಯವರು ಸೆಲೆಬ್ರಿಟಿ ಕ್ರಿಕ್ರೆಟ್ ಲೀಗ್ ನಲ್ಲಿ ಮುಂಬೈ ಹೀರೋಸ್ ಕ್ರಿಕೆಟ್ ತಂಡದ ನಾಯಕರಾಗಿದ್ದಾರೆ.

ವೈಯಕ್ತಿಕ ಜೀವನ
ಸುನೀಲ್ ಶೆಟ್ಟಿಯವರು ತುಳು ಬಂಟ ಕುಟುಂಬದಲ್ಲಿ ೧೯೬೧, ಆಗಸ್ಟ್ ೧೧  ಮುಲ್ಕಿ, ಮಂಗಳೂರು, ಭಾರತದಲ್ಲಿ ಜನಿಸಿದ್ದರು.

ಅವರು ಮನ ಶೆಟ್ಟಿಯೊಡನೆ ಮದುವೆಯಾಗಿ ಇಬ್ಬರು ಮಕ್ಕಳನ್ನು ಹೊಂದಿದ್ದಾರೆ. and Ahan (born 15 January 1996). ಇವರು ಅಥಿಯ ಶೆಟ್ಟಿ ಹಾಗೂ ಅಹಾನ್ ಶೆಟ್ಟಿ. ಅಥಿಯ ಶೆಟ್ಟಿಯವರು ಅವರ ಚಲನಚಿತ್ರ ಪ್ರಯಾಣವನ್ನು ಅದಿತ್ಯ ಪಂಚೊಲಿಯವರ ಮಗ ಸೂರಜ್ ಪಂಚೊಲಿಯೊಡನೆ ಹೀರೊ(೨೦೧೫) ಚಿತ್ರದಂದ ಆರಂಬಿಸಿದರು.

ಮನ ಶೆಟ್ಟಿ ಕಡಿಮೆ ಸವಲತ್ತಿನ ಮಕ್ಕಳಿಗೊಸ್ಕರ ಯನ್.ಜಿ.ಯೊ ವನ್ನು ನಡೆಸುತಿದ್ದಾರೆ. ಸುನೀಲ್ ಅವರು ಕಿಕ್ ಬೊಕ್ಸಿಂಗ್ ನಲ್ಲಿ ಕಪ್ಪು ಬೆಲ್ಟ್ ಅನ್ನು ಪಡೆದಿದ್ದಾರೆ. ಅವರು ಬಟ್ಟೆ ಅಂಗಡಿ ಮತ್ತು ಉಡುಪಿಯ ಖಾದ್ಯವನ್ನು ನೀಡುವ ಹೋಟೆಲ್ ಹೊಂದಿದ್ದಾರೆ.

ಸುನೀಲ್ ಶೆಟ್ಟಿಯವರ ಮಗ ಅಹಾನ್ ಶೆಟ್ಟಿ ಸಾಜಿದ್ ನದಿದ್ವಾಲಾರೊಡನೆ ಚಲನಚಿತ್ರಕ್ಕೆ ಪಾದಾರ್ಪಣೆ ಮಾಡಲಿದ್ದಾರೆ.

ಪ್ರಶಸ್ತಿಗಳು
೨೦೦೧:ಫಿಲ್ಮ್ಫೇರ್ ಅತ್ಯುತ್ತಮ ಖಳನಾಯಕ ಪ್ರಶಸ್ತಿ-- ದಡ್ಕನ್.

೨೦೦೧: ಜೀ ಸಿನೆ ಅತ್ಯುತ್ತಮ ಪೋಷಕ ನಟ ಪ್ರಶಸ್ತಿ-- ದಡ್ಕನ್.

೨೦೦೫: ಜಿಫ ಅತ್ಯುತ್ತಮ ಖಳನಾಯಕ ಪ್ರಶಸ್ತಿ-- ಮೈ ಹೂ ನಾ.

೨೦೦೫: ರಾಜಿವ್ ಗಾಂದಿ ಪ್ರಶಸ್ತಿ.

೨೦೦೮: ಸೈಫ಼್ ಅತ್ಯುತ್ತಮ ನಟ ಪ್ರಶಸ್ತಿ-- ರೆಡ್ ಅಲೆರ್ಟ್: ದಿ ವಾರ್ ವಿಧಿನ್.

ಉಲ್ಲೇಖ
ಆವೇಗ (ಭೌತಶಾಸ್ತ್ರ)

ಭೌತಶಾಸ್ತ್ರದಲ್ಲಿ, ಆವೇಗ(ಸಂವೇಗ) ಎಂದರೆ ಒಂದು ವಸ್ತುವಿನ ದ್ರವ್ಯರಾಶಿ ಹಾಗೂ ವೇಗದ ಗುಣಲಬ್ಧ. ಇದು ಒಂದು ಮೂರು ಆಯಾಮದ ಸದಿಶ ಪರಿಮಾಣವಾಗಿದ್ದು, ಪರಿಮಾಣ ಮತ್ತು ದಿಕ್ಕು ಎರಡನ್ನು ಹೊಂದಿರುತ್ತದೆ. m ವಸ್ತುವಿನ ದ್ರವ್ಯರಾಶಿಯಾಗಿದ್ದರೆ ಮತ್ತು v ವೇಗವಾಗಿದ್ದರೆ, ಆವೇಗ (ಸಂವೇಗವು) p

p =m.v ,

ಎಸ್‍ಐ ಏಕಮಾನದಲ್ಲಿ, ಇದನ್ನು ಸೆಕೆಂಡಿಗೆ ಕೆ.ಜಿ. ಮೀಟರ್‌ನಲ್ಲಿ ಅಳೆಯಲಾಗುತ್ತದೆ (kg⋅m/s). ಒಂದು ಕಾಯದ ಆವೇಗದ ಬದಲಾವಣೆಯ ದರವು ಅದರ ಮೇಲೆ ವರ್ತಿಸುತ್ತಿರುವ ನಿವ್ವಳ ಬಲಕ್ಕೆ ಸಮಾನವಾಗಿರುತ್ತದೆ ಎಂದು ನ್ಯೂಟನ್‍ನ ಎರಡನೇ ಚಲನಾ ನಿಯಮ ಹೇಳುತ್ತದೆ.

ಸಂವೇಗವು ಅದನ್ನು ಅಳೆಯಲು ಬಳಸಲ್ಪಡುವ ಆಯಾಮ ಚೌಕಟ್ಟನ್ನು ಅವಲಂಭಿಸಿರುತ್ತದೆ. ಸ್ಥಿರವಾಗಿರುವ ಆಯಾಮ ಚೌಕಟ್ಟಿಗೆ ಸಂಬಂಧಿಸಿದಂತೆ ಹೇಳುವುದಾದರೆ, ಸಂವೇಗವು  ಸಂರಕ್ಷಿತ ಪರಿಮಾಣವಾಗಿದೆ, ಅಂದರೆ ಒಂದು ಮುಚ್ಚಿದ ವ್ಯವಸ್ಥೆಯಲ್ಲಿ ಒಂದು ವಸ್ತುವು ಬಾಹ್ಯ ಬಲಗಳಿಂದ ಬಾಧಿತವಾಗದಿದ್ದರೆ, ಅದರ ಒಟ್ಟು ರೇಖೀಯ ಸಂವೇಗವು ಬದಲಾಗುವುದಿಲ್ಲ. ಆವೇಗವು ವಿಶೇಷ ಸಾಪೇಕ್ಷತೆಯಲ್ಲೂ ಸಂರಕ್ಷಿತವಾಗಿರುತ್ತದೆ, ಮತ್ತು ಬದಲಾದ ರೂಪದಲ್ಲಿ, ವಿದ್ಯುದ್ಬಲವಿಜ್ಞಾನ (electrodynamics), ಕ್ವಾಂಟಮ್ ಯಂತ್ರಶಾಸ್ತ್ರ ([[quantum mechanics]]), ಕ್ವಾಂಟಮ್ ಕ್ಷೇತ್ರ ಸಿದ್ಧಾಂತ, ಮತ್ತು ಸಾಮಾನ್ಯ ಸಾಪೇಕ್ಷತೆ (general relativity)ಯಲ್ಲೂ ಸಂರಕ್ಷಿತವಾಗಿರುತ್ತದೆ. ಇದು ದೇಶ ಮತ್ತು ಕಾಲದ ಮೂಲಭೂತ ಸಮ್ಮಿತಿಗಳಲ್ಲಿ ಒಂದಾದ ರೂಪಾಂತರ ಸಮ್ಮಿತಿಯ ಅಭಿವ್ಯಕ್ತಿಯಾಗಿದೆ.

ಭೌತಶಾಸ್ತ್ರ
ಅನುಷ್ಕಾ ಶಂಕರ್

ಅನುಷ್ಕಾ ಶಂಕರ್ರವರು (ಜನನ: ೦೯ ಜೂನ್, ೧೯೮೧) ಒಬ್ಬ ಬ್ರಿಟಿಷ್–ಭಾರತೀಯ ಸಿತಾರ್ ವಾದಕರು ಮತ್ತು ಸಂಯೋಜಕರಾಗಿದ್ದಾರೆ. ಅವರು ಭಾರತದ ಸುಪ್ರಸಿದ್ಧ ಸಿತಾರ್ ವಾದಕರಾಗಿದ್ದ ದಿ. ಪಂಡಿತ್ ರವಿಶಂಕರ್ರವರ ಪುತ್ರಿಯಾಗಿದ್ದಾರೆ.

ಆರಂಭಿಕ ಜೀವನ
ಸುಕನ್ಯಾ ಶಂಕರ್ ಮತ್ತು ಪಂ. ರವಿ ಶಂಕರ್ ರವರಿಗೆ ಲಂಡನ್ನಿನಲ್ಲಿ ಜನಿಸಿದ ಅನುಷ್ಕಾರವರು ತಮ್ಮ ಬಾಲ್ಯವನ್ನು ಲಂಡನ್ ಮತ್ತು ದೆಹಲಿಯಲ್ಲಿ ಕಳೆದಿದ್ದಾರೆ. ಅವರು ಕ್ಯಾಲಿಫೊರ್ನಿಯದ ಎನ್ಸಿನಿಟಾಸ್ ಪಟ್ಟಣದ ಸ್ಯಾನ್ ಡಿಯಗ್ವಿಟೋಸ್ ಹೈಸ್ಕೂಲ್ ಅಕಾಡೆಮಿಯಲ್ಲಿ ಓದಿದ್ದಾರೆ. ಅನುಷ್ಕಾರವರು ಮುಂದೆ ಕಾಲೇಜು ಅಧ್ಯಯನದ ಬದಲಾಗಿ ಸಂಗೀತದಲ್ಲಿ ವೃತ್ತಿಜೀವನವನ್ನು ಮುಂದುವರಿಸಲು ನಿರ್ಧರಿಸಿದರು.

ವೃತ್ತಿಜೀವನ
ಅನುಷ್ಕಾ ಏಳು ವರ್ಷ ವಯಸ್ಸಿನಲ್ಲೇ ತಮ್ಮ ತಂದೆ ರವಿ ಅವರ ಹತ್ತಿರ ಸಿತಾರಿನಲ್ಲಿ ತರಬೇತಿ ಪಡೆಯಲು ಪ್ರಾರಂಭಿಸಿದರು. ತಮ್ಮ ತರಬೇತಿಯ ಭಾಗವಾಗಿ, ಅವರು ಹತ್ತು ವರ್ಷ ವಯಸ್ಸಿನವರಾಗಿದ್ದಾಗ ತಂಬೂರಿಯೊಂದಿಗೆ ತಮ್ಮ ತಂದೆಯ ಜೊತೆ ವೇದಿಕೆ ಹಂಚಿಕೊಳ್ಳುತಿದ್ದರು. ಅನುಷ್ಕಾರವರು ಫೆಬ್ರವರಿ ೨೭, ೧೯೯೫ರಂದು ೧೩ನೇ ವಯಸ್ಸಿನಲ್ಲಿ, ದೆಹಲಿಯ ಸಿರಿ ಕೋಟೆಯಲ್ಲಿ ತಮ್ಮ ಮೊದಲ ಸಾರ್ವಜನಿಕ ಸಿತಾರ್ ಪ್ರದರ್ಶನವನ್ನು ನೀಡಿದರು. ಅದು ಅವರ ತಂದೆಯ ೭೫ನೇ ಹುಟ್ಟುಹಬ್ಬದ ಆಚರಣೆಗೆ ಏರ್ಪಡಿಸಿದ ಕಚೇರಿಯಾಗಿತ್ತು. ಈ ಚೊಚ್ಚಲ ಏಕವ್ಯಕ್ತಿ ಪ್ರದರ್ಶನಕ್ಕಾಗಿ, ತಬಲಾ ಪರಿಣಿತ ಝಾಕೀರ್ ಹುಸೇನ್ ಅವರ ಜೊತೆಗೂಡಿದರು.

ಪ್ರಶಸ್ತಿಗಳು
 ಬ್ರಿಟಿಷ್ ಹೌಸ್ ಆಫ಼್ ಕಾಮನ್ಸ್ ಫ಼ಲಕ, ೧೯೯೮
 ವರ್ಷದ ಮಹಿಳೆ ಪ್ರಶಸ್ತಿ, ಅಂತರರಾಷ್ಟ್ರೀಯ ಮಹಿಳಾ ದಿನ, ೨೦೦೩

ವೈಯಕ್ತಿಕ ಜೀವನ
ಬ್ರಿಟಿಷ್ ನಿರ್ದೇಶಕ ಜೋ ರೈಟ್‌ರೊಂದಿಗೆ‌ ಸಂಬಂಧವನ್ನು ಪ್ರಾರಂಭಿಸಿದ ನಂತರ, ೨೦೦೯ರಲ್ಲಿ ಅವರು ಲಂಡನ್ನಿನಲ್ಲಿ ನೆಲೆಯೂರಿ ಸೆಪ್ಟೆಂಬರ್ ೨೬, ೨೦೧೦ರಂದು ಅವರಿಬ್ಬರು ವಿವಾಹವಾದರು. ಅವರ ಮೊದಲ ಪುತ್ರ ಜುಬಿನ್ ಶಂಕರ್ ರೈಟ್ ಫೆಬ್ರವರಿ 22, 2011 ರಂದು ಜನಿಸಿದರು, ನಂತರ ಎರಡನೇ ಮಗ, ಮೋಹನ್ ಶಂಕರ್ ರೈಟ್, ಫೆಬ್ರವರಿ 17, 2015 ರಂದು ಜನಿಸಿದರು.

ಉಲ್ಲೇಖಗಳು
ಜಿ.ಆರ್.ತಿಪ್ಪೇಸ್ವಾಮಿ

ಜಿ. ಆರ್. ತಿಪ್ಪೇಸ್ವಾಮಿ,   ಜಿ. ಆರ್. ಟಿ. ಎಂದೇ ವಿದ್ಯಾರ್ಥಿವಲಯದಲ್ಲಿ ಗುರುತಿಸಲ್ಪಟ್ಟವರು.
ಮೈಸೂರು ವಿಶ್ವವಿದ್ಯಾನಿಲಯದಲ್ಲಿ ಕನ್ನಡ ಪ್ರಾಧ್ಯಾಪಕರಾಗಿದ್ದ ತಿಪ್ಪೇಸ್ವಾಮಿಯವರು ಹಲವಾರು ಕೃತಿಗಳ ಕರ್ತೃ. ಜಾನಪದ, ಸಂಶೋಧನೆ-ಸಂಪಾದನೆ, ವಿಮರ್ಶೆ ಅವರ ಕೃತಿಗಳ ಪ್ರಮುಖ ವಸ್ತುಗಳು.

ಪರಿಚಯ
ತುಮಕೂರು ಜಿಲ್ಲೆಯ ಪಾವಗಡ ತಾಲ್ಲೂಕಿನ ಗುಜ್ಜನಾಡು ಗ್ರಾಮದವರಾದ ಪ್ರೊ.ಜಿ.ಆರ್.ತಿಪ್ಪೇಸ್ವಾಮಿ ಅವರು ಬಂಗಾರಪೇಟೆ ಸರ್ಕಾರಿ ಪ್ರಥಮ ದರ್ಜೆ ಕಾಲೇಜಿನಲ್ಲಿ ಕರ್ತವ್ಯ ನಿರ್ವಹಿಸಿದ್ದರು. ೧೯೯೯ರಲ್ಲಿ ಕುವೆಂಪು ಕನ್ನಡ ಅಧ್ಯಯನ ಸಂಸ್ಥೆಯ ರೀಡರ್ ಆಗಿ ಸೇರಿ ಪ್ರಾಧ್ಯಾಪಕರಾಗಿ ಕರ್ತವ್ಯ ನಿರ್ವಹಿಸಿ ನಿವೃತ್ತರಾಗಿದ್ದರು. ಕನ್ನಡ ಸಾಹಿತ್ಯವನ್ನು ಗಂಭೀರವಾಗಿ ಮತ್ತು ಆಳವಾಗಿ ಅಧ್ಯಯನ ಮಾಡಿರುವ ಹೊಸ ಸಂವೇದನೆಯ ವಿದ್ವಾಂಸರಾಗಿದ್ದ ತಿಪ್ಪೇಸ್ವಾಮಿ ಅವರು ವಿಮರ್ಶಕರಾಗಿ ಜಾನಪದ ಕ್ಷೇತ್ರದಲ್ಲಿಯೂ ಪ್ರಸಿದ್ಧಿ ಪಡೆದಿದ್ದರು.

ಕೃತಿಗಳು

ವಿಮರ್ಶೆ
 ಪ್ರಸ್ತಾಪ
 ಪ್ರಣೀತ
 ಅಭಿಮುಖ

ಜಾನಪದ
 ಬಂದೀರೆ ನನ್ನ ಜಡೆವೊಳಗೆ 
 ಕೋಲಾರಮ್ಮ
 ದಾಸ ಸಾಹಿತ್ಯ ಮತ್ತು ಜಾನಪದ

ವ್ಯಕ್ತಿಚಿತ್ರಗಳು
 ಕನ್ನಡ ನಾಡಿನ ಕಲಾವಿದರು
 ಬಾಲಣ್ಣ-ಭಾಗವತರು 
 ಜೀವನ ಕಥೆ
 ಪ್ರಶಸ್ತಿ ಪಡೆದ ಮಹನೀಯರು

ಸಾಹಿತ್ಯ ವಾಚಿಕೆ
 ಜಿ.ವೆಂಕಟಯ್ಯ

ಸಂಪಾದನೆ
 ಅಗ್ನಿಸಾಕ್ಷಿ 
 ಕಮಲಾ ಕೃತಿ ವಿಮರ್ಶೆ 
 ಕುಮಾರವ್ಯಾಸ (ವಿರಹಗಳ ಶೃಂಗಾರ) 
 ಮೂಡಲ ವೈಭವ (ಲೇಖನಗಳ ಸಂಕಲನ) 
 ಹೊಂಗಿರಣ
 ಸಿರಿನಂದಿ (ಸ್ಮರಣ ಸಂಚಿಕೆ) ಸೇರಿದಂತೆ ೫೦ಕ್ಕೂ ಹೆಚ್ಚು ಕೃತಿಗಳನ್ನು ರಚಿಸಿದ್ದಾರೆ. ಅನೇಕ ಪ್ರಶಸ್ತಿಗಳಿಗೂ ಭಾಜನರಾಗಿದ್ದಾರೆ.

ನಿಧನ
ಮೈಸೂರು ವಿಶ್ವವಿದ್ಯಾನಿಲಯದ ಕುವೆಂಪು ಕನ್ನಡ ಅಧ್ಯಯನ ಸಂಸ್ಥೆಯ ನಿವೃತ್ತ ಪ್ರಾಧ್ಯಾಪಕ, ವಿದ್ವಾಂಸ ಪ್ರೊ.ಜಿ.ಆರ್.ತಿಪ್ಪೇಸ್ವಾಮಿ (೬೩) ಅವರು ಉಪನ್ಯಾಸ ನೀಡುತ್ತಿದ್ದ ವೇಳೆಯಲ್ಲಿ ಕುಸಿದು ಬಿದ್ದು ಹೃದಯಾಘಾತದಿಂದ ಶುಕ್ರವಾರ ನಿಧನರಾದರು. ಜಯಲಕ್ಷ್ಮೀಪುರಂನ ಶ್ರೀ ವಿವೇಕಾನಂದ ಪದವಿ ಪೂರ್ವ ಕಾಲೇಜಿನಲ್ಲಿ ಆಯೋಜಿಸಿದ್ದ ಬಿಎಂಶ್ರೀ ನೆನಪು ಕಾರ್ಯಕ್ರಮದಲ್ಲಿ ಬಿ.ಎಂ.ಶ್ರೀಕಂಠಯ್ಯನವರ ವಿಮರ್ಶೆ ವಿಚಾರ ಕುರಿತು ಉಪನ್ಯಾಸ ನೀಡುತ್ತಿದ್ದರು. ಕುಸಿದು ಬಿದ್ದ ಅವರನ್ನು ತಕ್ಷಣವೇ ಕಾಲೇಜಿನ ಸಮೀಪದಲ್ಲಿಯೇ ಇರುವ ಚಂದ್ರಕಲಾ ಆಸ್ಪತ್ರೆಗೆ ಕರೆದ್ಯೊಯಲಾಯಿತು. ಅಷ್ಟರಲ್ಲಿಯೇ ಅವರು ಮೃತಪಟ್ಟಿದ್ದರು ಎಂದು ಅವರ ಆಪ್ತ ಮೂಲಗಳು ತಿಳಿಸಿವೆ.  ಪತ್ನಿ ಕಮಲವಾಣಿ, ಅವಳಿ ಪುತ್ರಿಯರಾದ ಸಿಂಧು, ಬಿಂದು, ಸ್ನೇಹಿತರು ಹಾಗೂ ಅಪಾರ ಬಂಧು ಬಳಗವನ್ನು ಅವರು ಅಗಲಿದ್ದಾರೆ.

ಉಲ್ಲೇಖಗಳು

 ಕನ್ನಡ ಪ್ರಾಧ್ಯಾಪಕ
ಸಾಹಿತಿಗಳು
ವಿಮರ್ಶಕರು
ಚೇತೇಶ್ವರ ಪೂಜಾರ

ಚೇತೇಶ್ವರ ಅರವಿಂದ್ ಪೂಜಾರ , ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ. ಇವರು ಬಲಗೈ ಆರಂಭಿಕ ಬ್ಯಾಟ್ಸಮಾನ್ ಹಾಗು ಬಲಗೈ ಲೆಗ್ ಬ್ರೇಕ್ ಬೌಲರ್. ರಣಜಿ ಟ್ರೋಫಿ‌‌ಯಲ್ಲಿ ಸೌರಾಷ್ಟ್ರ ತಂಡದ ಪರವಾಗಿ ಆಡುತ್ತಾರೆ.

ಆರಂಭಿಕ ಜೀವನ 

ಪೂಜಾರರವರು ಜನವರಿ ೨೫,೧೯೮೮ರಂದು ಗುಜರಾತ್ನ ರಾಜಕೋಟ್ನಲ್ಲಿ ಅರವಿಂದ ಪುಜಾರ ಹಾಗು ರೀಮಾ ಪುಜಾರ ದಂಪತಿಗೆ ಜನಿಸಿದರು.ಇವರು ತಮ್ಮ ೧೪ರ ವಯೋಮಿತಿ ತಂಡದಲ್ಲಿ ತ್ರಿಶತಕ ಬಾರಿಸಿದ್ದರು.
ನಂತರ ೧೯ರ ವಯೋಮಿತಿ ತಂಡದಲ್ಲಿ ಆಡುವಾಗ ಇಂಗ್ಲೆಂಡ್ ವಿರುದ್ಧ ದ್ವಿಶತಕ ಬಾರಿಸಿದ್ದರು.

ವೃತ್ತಿ ಜೀವನ

ಐಪಿಎಲ್ ಕ್ರಿಕೆಟ್ 

ಮಾರ್ಚ್ ೧೨, ೨೦೧೦ರಂದು ಮುಂಬೈನ ಡಾ. ಡಿ ವೈ ಪಾಟಿಲ್ ಸ್ಪೋರ್ಟ್ಸ್ ಅಕಾಡೆಮಿಯಲ್ಲಿ ನಡೆದ ಮೊದಲನೇ ಐಪಿಎಲ್ ಕ್ರಿಕೆಟ್ ಪಂದ್ಯದಲ್ಲಿ ಡೆಕ್ಕನ್ ಚಾರ್ಜರ್ಸ್ ವಿರುದ್ಧ ನಡೆದ ಪಂದ್ಯದಲ್ಲಿ ಕೋಲ್ಕತ್ತ ನೈಟ್ ರೈಡರ್ಸ್ ತಂಡದಿಂದ ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಪಾದಾರ್ಪಣೆ ಮಾಡಿದರು. ಇಲ್ಲಿಯವರೆಗೆ ಐಪಿಎಲ್‍ನಲ್ಲಿ ೩೯೦ ರನ್‍ಗಳನ್ನು ಗಳಿಸಿದ್ದಾರೆ. ಪ್ರಸ್ತುತ ಇವರು ಇಂಡಿಯನ್ ಪ್ರೀಮಿಯರ್ ಲೀಗ್‍ನಲ್ಲಿ ಯಾವುದೇ ತಂಡಕ್ಕೆ ಆಡುತ್ತಿಲ್ಲ. ಹಾಗಾಗಿ ಇಂಗ್ಲೆಂಡ್ನ ಕೌಂಟಿ ಕ್ರಿಕೆಟ್ನಲ್ಲಿ ಯಾಕ್‍ಶೈರ್ಸ್ ತಂಡಕ್ಕೆ ಆಡುತ್ತಾರೆ.

ಅಂತರರಾಷ್ಟ್ರೀಯ ಕ್ರಿಕೆಟ್ 

ಅಕ್ಟೋಬರ್ ೦೨, ೨೦೧೦ರಲ್ಲಿ ಬೆಂಗಳೂರಿನ ಎಂ ಚಿನ್ನಸ್ವಾಮಿ ಕ್ರೀಡಾಂಗಣದಲ್ಲಿ ಆಸ್ಟ್ರೇಲಿಯಾ ವಿರುದ್ದ ನಡೆದ ಎರಡನೇ ಟೆಸ್ಟ್ ಪಂದ್ಯದ ಮೂಲಕ ಪುಜಾರರವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು.ತಮ್ಮ ಚೊಚ್ಚಲ ಪಂದ್ಯದ ಎರಡನೇ ಇನ್ನಿಂಗ್ಸ್‌ನಲ್ಲಿ ೦೭ ಬೌಂಡರಿ ಸಹಿತ ಅರ್ಧ ಶತಕ ಬಾರಿಸಿದರು. ಆಗಸ್ಟ್ ೦೧, ೨೦೧೩ರಲ್ಲಿ ಜಿಂಬಾಬ್ವೆಯ ಬುಲಾವಯ್ಯೋದಲ್ಲಿ ಜಿಂಬಾಬ್ವೆ ವಿರುದ್ಧ ನಡೆದ ನಾಲ್ಕನೇ ಏಕದಿನ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ಗೆ ಪಾದಾರ್ಪನೆ ಮಾಡಿದರು.

ಶ್ರೇಯಾಂಕ 
ಪ್ರಸ್ತುತ ಪುಜಾರರವರು ಅಂತರರಾಷ್ಟ್ರೀಯ ಕ್ರಿಕೆಟ್ ಮಂಡಳಿ ಪ್ರಕಟಿಸುವ ಬ್ಯಾಟಿಂಗ್ ವಿಭಾಗದ ಶ್ರೇಯಾಂಕಗಳಲ್ಲಿ,
ಟೆಸ್ಟ್ ಕ್ರಿಕೆಟ್ ಶ್ರೇಯಾಂಕದಲ್ಲಿ ೬ನೇ ಸ್ಥಾನವನ್ನು ಹೊಂದಿದ್ದಾರೆ.

ಪಂದ್ಯಗಳು 

ಟೆಸ್ಟ್ ಕ್ರಿಕೆಟ್ : ೫೭ ಪಂದ್ಯಗಳು
ಏಕದಿನ ಕ್ರಿಕೆಟ್ : ೫ ಪಂದ್ಯಗಳು
ಐಪಿಎಲ್ ಕ್ರಿಕೆಟ್ : ೩೦ ಪಂದ್ಯಗಳು

ದ್ವಿಶತಕಗಳು 

ಟೆಸ್ಟ್ ಪಂದ್ಯಗಳಲ್ಲಿ  : '100

ಶತಕಗಳು 

ಟೆಸ್ಟ್ ಪಂದ್ಯಗಳಲ್ಲಿ : ೧೪

ಅರ್ಧ ಶತಕಗಳು 

ಟೆಸ್ಟ್ ಪಂದ್ಯಗಳಲ್ಲಿ : ೧೭
ಐಪಿಎಲ್ ಪಂದ್ಯಗಳಲ್ಲಿ  : ೧

ಬಾಹ್ಯ ಕೊಂಡಿಗಳು 

Player Profile:  Cheteshwar Pujara from ESPNcricinfo
Cheteshwar Pujara 's profile page on Wisden
Cheteshwar Pujara Profile and latest news at Sportskeeda
Player Profile:  Cheteshwar Pujara from CricketArchive

ಉಲ್ಲೇಖಗಳು 

ಕ್ರಿಕೆಟ್ ಆಟಗಾರ
ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ನವಲಿಂಗ ದೇವಾಲಯ

ದ್ರಾವಿಡ ಶೈಲಿಯ ವಾಸ್ತುಶಿಲ್ಪ. ಕರ್ನಾಟಕದ ಕುಕ್ನೂರಿನಲ್ಲಿ ನವಲಿಂಗ ದೇವಾಲಯಗಳ ಉನ್ನತ ನೋಟ

ದೇವಾಲಯದ ಪ್ರವೇಶದ್ವಾರದಲ್ಲಿ ಅಲಂಕಾರಿಕ ಶಿಲಾಶಾಸನ
ನವಲಿಂಗ ದೇವಸ್ಥಾನವು ೯ ನೇ ಶತಮಾನದಲ್ಲಿ ನಿರ್ಮಿಸಲ್ಪಟ್ಟ ಹಿಂದೂ ದೇವಾಲಯಗಳ ಸಮೂಹವಾಗಿದ್ದು, ರಾಜಕುಟ ರಾಜವಂಶದ ರಾಜ ಅಮೋಘವರ್ಷ  ಅಥವಾ ಅವನ ಮಗ ಕೃಷ್ಣ II  ರ ಆಳ್ವಿಕೆಯಲ್ಲಿದೆ. ಈ ದೇವಾಲಯವು ಕೊಪ್ಪಳ ಜಿಲ್ಲೆಯ ಇಟಾಗಿ ಉತ್ತರಕ್ಕೆ ೪ ಮೈಲುಗಳು  ಕುಕ್ಕನೂರ್ (ಕುಕ್ನೂರ್ ಎಂದೂ ಕರೆಯಲ್ಪಡುತ್ತದೆ) ಮತ್ತು ಭಾರತದ ಕರ್ನಾಟಕ ರಾಜ್ಯದಲ್ಲಿ ಗದಗಕ್ಕೆ ಪೂರ್ವಕ್ಕೆ ೨೫ ಮೈಲಿ (ಕಿ.ಮಿ) ಪೂರ್ವದಲ್ಲಿದೆ. ಸೌತ್ ಇಂಡಿಯನ್ ದ್ರಾವಿಡ ಶೈಲಿಯಲ್ಲಿ ನಿರ್ಮಿಸಲಾಗಿದೆ, ಕ್ಲಸ್ಟರ್ನಲ್ಲಿರುವ ಒಂಬತ್ತು ದೇವಾಲಯಗಳಲ್ಲಿ ಪ್ರತಿಯೊಂದೂ ಹಿಂದೂ ದೇವರಾದ ಶಿವನ ಸಾರ್ವತ್ರಿಕ ಚಿಹ್ನೆಯಾಗಿದ್ದು, ಆದ್ದರಿಂದ ನವಲಿಂಗ ಎಂದು ಹೆಸರಿಸಿದೆಸಾಮಾನ್ಯ ಯೋಜನೆ. 
ದೇವಾಲಯಗಳ ಗುಂಪುಗಳು, ನವಲಿಂಗ ಗುಂಪನ್ನು ಯಾವುದೇ ನಿರ್ದಿಷ್ಟ ಕ್ರಮವಿಲ್ಲದೆ ಅಸಮಪಾರ್ಶ್ವವಾಗಿ ಇರಿಸಲಾಗಿದೆ ಎಂದು ತೋರುತ್ತದೆ. ಕೆಳಮಟ್ಟದ ಗುಣಮಟ್ಟದ ಮರಳುಗಲ್ಲಿನಿಂದ ನಿರ್ಮಿಸಲ್ಪಟ್ಟಿದ್ದರೂ ಸಹ, ಅಲಂಕಾರಿಕ ಮುಕ್ತಾಯವು ಸಮೃದ್ಧವಾಗಿದೆ, ಆದರೂ ಅದರಲ್ಲಿ ಹೆಚ್ಚಿನವು ದೇವಾಲಯದ ಗೋಡೆಗಳ ಅವನತಿಗೆ ಕಾರಣವಾಗುತ್ತವೆ.  ಪ್ರತಿಯೊಂದು ದೇವಾಲಯಗಳು ದಕ್ಷಿಣ ಭಾರತೀಯ ಶೈಲಿಯ ಶಿಖರಾವನ್ನು ಹೊಂದಿದೆ . ಈ ಸಮೂಹವು ನಾಲ್ಕು ಮಂಟಪಗಳನ್ನು ಹೊಂದಿದೆ, ಇವುಗಳಲ್ಲಿ ಮೂರು ಪೂರ್ವ-ಪಶ್ಚಿಮಕ್ಕೆ ಹೋಗುವ ಮತ್ತು ಪುಣ್ಯಕ್ಷೇತ್ರಗಳಿಗೆ ತೆರೆಯುವ ಸಾಲಿನಲ್ಲಿವೆ. ಪ್ರತಿಯೊಂದು ದೇವಾಲಯವು ಗರ್ಭಗುಡಿಯಲ್ಲಿ ಶಿವಲಿಂಗವನ್ನು ಹೊಂದಿದೆ, ಪ್ರವೇಶದ್ವಾರದಲ್ಲಿ ಲಿಂಟೆಲ್ಗೆ ಗಾಜಲಕ್ಷ್ಮಿ, ದೇವರ ವಿಷ್
ಶಿಲ್ಪಕಲೆ

ನವಲಿಂಗ ದೇವಾಲಯದ ಹಳೆಯ ಕನ್ನಡ ಶಾಸನ
ಸಭಾಂಗಣಗಳಲ್ಲಿರುವ ಸ್ತಂಭಗಳು ಪಟ್ಟದಕಲ್ಲಿನಲ್ಲಿ ಕಂಡುಬಂದಕ್ಕಿಂತ ಹೆಚ್ಚು ಪ್ರಯೋಜನಕಾರಿಯಾಗಿವೆ, ಹಿಂದಿನ ಶತಮಾನಗಳಿಂದ ಈ ಕಲೆಯ ಪ್ರಗತಿಯನ್ನು ಸೂಚಿಸುತ್ತದೆ.  ಅರ್ಚಿಟ್ರೇವ್ಸ್ ಜನಪ್ರಿಯವಾಗಿವೆ ಮತ್ತು ಉತ್ತಮ ಉದಾಹರಣೆ ಉಳಿದುಕೊಂಡಿರುತ್ತದೆ ಮತ್ತು ವೃತ್ತಾಕಾರದ ಮಾಪಕಗಳು ಮತ್ತು ಹೂವಿನ ಬಾಲಗಳೊಂದಿಗೆ ಎರಡು ಮಕರಗಳನ್ನು (ಪೌರಾಣಿಕ ಸಂಕುಲ) ಹೊಂದಿದೆ.  ದೇವಾಲಯದ ಸಂಕೀರ್ಣವು ಎರಡು ಹಳೆಯ ಸಂರಕ್ಷಿತ ಹಳೆಯ ಶಾಸನಗಳನ್ನು ಹೊಂದಿದೆ. ಪಟ್ಟಣದಲ್ಲಿ ಹದಿನೈದು ಶಾಸನಗಳು ಕಂಡುಬರುತ್ತವೆ, ಇವು ೧೦೦೫  ನಿಂದ ೧೧೮೬  ವರೆಗೆ ಇದ್ದು, ವಿಜಯನಗರ ಅವಧಿಯ ಕೆಲವೊಂದು ಅಸ್ತಿತ್ವಗಳಿವೆ. ಶಾಸನಗಳಲ್ಲಿ ಹಲವಾರು ಹಿಂದೂ ದೇವತೆಗಳಾದ ಚಾಮುಂಡಿ, ಗಂಗಾ, ಸರಸ್ವತಿ, ಕಾಳಿಕಾದೇವಿ ಮತ್ತು ಮಹಾಮಯಿಗಳ ದೇವತೆಗಳಿಗೆ ದೇವರಿಗೆ ಮಲ್ಲಿಕಾರ್ಜುನವನ್ನು ನೀಡಲಾಗಿದೆ. ಈ ದೇವತೆಗಳ ಗೌರವಾರ್ಥವಾಗಿ ನವಲಿಂಗ ದೇವಸ್ಥಾನಗಳನ್ನು ಮೂಲತಃ ಪವಿತ್ರಗೊಳಿಸಲಾಯಿತು ಎಂದು ಸೂಚಿಸಲಾಗಿದೆ.

ಟಿಪ್ಪಣಿಗಳು 
 ಕಮಿಯಾ, ಟೇಕೋಓ. "ಭಾರತೀಯ ಉಪಖಂಡದ ಆರ್ಕಿಟೆಕ್ಚರ್, ೨೦ ಸೆಪ್ಟೆಂಬರ್ ೧೯೯೬". ಗೆರಾರ್ಡ್ ಡಾ ಕುನ್ಹಾ-ಆರ್ಕಿಟೆಕ್ಚರ್ ಸ್ವಾಯತ್ತತೆ, ಬಾರ್ಡೆಜ್, ಗೋವಾ, ಭಾರತ. 2008-05-20ರಲ್ಲಿ ಮರುಸಂಪಾದಿಸಲಾಯಿತು

ಉಲ್ಲೇಖಗಳು
https://www.worldcat.org/title/chalukyan-architecture-of-the-kanarese-districts/oclc/37526233

ದೇವಾಲಯಗಳು
ಬೂಟಾಟಿಕೆ

ಬೂಟಾಟಿಕೆ ಎಂದರೆ ನೈಜ ನಡತೆ ಅಥವಾ ಒಲವುಗಳನ್ನು ಮರೆಮಾಡಿ (ವಿಶೇಷವಾಗಿ ಧಾರ್ಮಿಕ ಹಾಗೂ ನೈತಿಕ ನಂಬಿಕೆಗಳಿಗೆ ಸಂಬಂಧಿಸಿದಂತೆ), ಸದ್ಗುಣ ಅಥವಾ ಒಳ್ಳೆಯತನದ ಹುಸಿ ತೋರಿಕೆಯ ಕೌಶಲ್ಯ; ಹಾಗಾಗಿ ಸಾಮಾನ್ಯ ಅರ್ಥದಲ್ಲಿ ಬೂಟಾಟಿಕೆಯು ಸೋಗು, ಡೋಂಗಿ ಅಥವಾ ಕಪಟವನ್ನು ಒಳಗೊಳ್ಳಬಹುದು. ಬೂಟಾಟಿಕೆಯು ಮತ್ತೊಬ್ಬರನ್ನು ಅದಕ್ಕಾಗಿ ಟೀಕಿಸಿ ಅದೇ ವರ್ತನೆ ಅಥವಾ ಚಟುವಟಿಕೆಯಲ್ಲಿ ತೊಡಗಿಕೊಳ್ಳುವ ಅಭ್ಯಾಸ. ನೈತಿಕ ಮನಶ್ಶಾಸ್ತ್ರದಲ್ಲಿ, ಇದು ವ್ಯಕ್ತಪಡಿಸಲಾದ ತಮ್ಮ ಸ್ವಂತ ನೈತಿಕ ನಿಯಮಗಳು ಮತ್ತು ತತ್ತ್ವಗಳನ್ನು ಅನುಸರಿಸುವಲ್ಲಿನ ವೈಫಲ್ಯ. ಬ್ರಿಟಿಷ್ ತತ್ವಶಾಸ್ತ್ರಜ್ಞ ರಂಕೀಮ್ಯಾನ್‍ರ ಪ್ರಕಾರ, "ಇತರ ಪ್ರಕಾರಗಳ ಬೂಟಾಟಿಕೆಯ ವಂಚನೆಯಲ್ಲಿ ತಮ್ಮಲಿಲ್ಲದ ಜ್ಞಾನದ ಹಕ್ಕುಸಾಧನೆ, ತಾವು ಎತ್ತಿಹಿಡಿಯಲು ಸಾಧ್ಯವಿಲ್ಲದ ನಿಷ್ಠೆಯ ಹಕ್ಕುಸಾಧನೆ, ತಮ್ಮಲಿಲ್ಲದ ನಿಯತ್ತಿನ ಹಕ್ಕುಸಾಧನೆ, ತಾವು ಹೊಂದಿರದ ಗುರುತಿನ ಹಕ್ಕುಸಾಧನೆ ಸೇರಿವೆ." ರಾಜಕೀಯ ಬೂಟಾಟಿಕೆ ಎಂದರೆ "ಸಾರ್ವಜನಿಕರನ್ನು ಮರುಳುಮಾಡಲು ಮತ್ತು ರಾಜಕೀಯ ಲಾಭ ಪಡೆಯಲು ಒಂದು ಮುಖವಾಡದ ಪ್ರಜ್ಞಾಪೂರ್ವಕ ಬಳಕೆ" ಎಂದು ಅಮೇರಿಕನ್ ಪತ್ರಕರ್ತ ಗರ್ಸನ್ ಹೇಳುತ್ತಾರೆ.

ಬೂಟಾಟಿಕೆಯು ಮಾನವ ಇತಿಹಾಸದ ಆರಂಭದಿಂದಲೂ ಜಾನಪದ ಬುದ್ಧಿವಂತಿಕೆ ಮತ್ತು ಸೂಕ್ತಿ ಸಾಹಿತ್ಯದ ವಿಷಯವಾಗಿದೆ. ಹೆಚ್ಚಾಗಿ, ೧೯೮೦ರ ದಶಕದಿಂದ, ಇದು ವರ್ತನ ಅರ್ಥಶಾಸ್ತ್ರ, ಅರಿವಿನ ವಿಜ್ಞಾನ, ಸಾಂಸ್ಕೃತಿಕ ಮನಶ್ಶಾಸ್ತ್ರ, ತೀರ್ಮಾನ ಮಾಡುವಿಕೆ, ನೀತಿಶಾಸ್ತ್ರ ಮುಂತಾದವುಗಳಲ್ಲಿನ ಅಧ್ಯಯನಗಳಿಗೆ ಕೇಂದ್ರೀಯವಾಗಿದೆ.

ಬೂಟಾಟಿಕೆಯ ಅನೇಕ ನಕಾರಾತ್ಮಕ ಅಂಶಗಳಿವೆಯಾದರೂ, ಅದರಿಂದ ಪ್ರಯೋಜನಗಳಿರಬಹುದು. "ರಾಜಕೀಯ ಮತ್ತು ರಾಜತಾಂತ್ರಿಕ ಸಂಧಾನಗಳಲ್ಲಿ ಹಲವುವೇಳೆ ಬೂಟಾಟಿಕೆಯ ವಂಚನೆ ಸೇರಿರುತ್ತದೆ. ಇದು ಸಾಮಾನ್ಯವಾಗಿ ರಾಜಿಯನ್ನು ಕಂಡುಹಿಡಿಯುವ ಪ್ರಕ್ರಿಯೆಯಲ್ಲಿ ಸಂಧಾನದಿಂದ ದೂರವಿಡಲಾದ ನೈತಿಕ, ಸಂಧಾನ ಸಾಧ್ಯವಿಲ್ಲದ ಬೇಡಿಕೆಗಳೊಂದಿಗೆ ಆರಂಭವಾಗುತ್ತದೆ", ಎಂದು ಪತ್ರಕರ್ತ ಗರ್ಸನ್ ಗಮನಿಸುತ್ತಾರೆ. "ಬೂಟಾಟಿಕೆಯು ಅನಿವಾರ್ಯ ಮತ್ತು ಅಗತ್ಯವಾಗಿದೆ. ಎಲ್ಲ ಸಮಯದಲ್ಲೂ ಜನರು, ಆ ಆದರ್ಶಗಳು ಅಸ್ತಿತ್ವದಲ್ಲಿರಬೇಕೆಂದು, ಪ್ರಾಮಾಣಿಕತೆ, ನಿಷ್ಠೆ ಮತ್ತು ಸಹಾನುಭೂತಿಯ ಆದರ್ಶಗಳನ್ನು ಪೂರೈಸಬೇಕಾಗಿದ್ದರೆ, ಯಾವುದೇ ಆದರ್ಶಗಳಿರುತ್ತಿರಲಿಲ್ಲ. ನೈತಿಕ ವ್ಯಕ್ತಿಯಾಗಿರುವುದು ಒಂದು ಹೋರಾಟವೇ ಸರಿ ಮತ್ತು ಇದರಲ್ಲಿ ಎಲ್ಲರೂ ಮತ್ತೆ ಮತ್ತೆ ವಿಫಲರಾಗುತ್ತಾರೆ, ಮತ್ತು ಆ ಪ್ರತಿಯೊಂದು ಕ್ಷಣದಲ್ಲಿ ಆಷಾಢಭೂತಿಗಳಾಗುತ್ತಾರೆ. ನ್ಯಾಯವಾದ ಮತ್ತು ಶಾಂತಿಯುತ ಸಮಾಜವು ಅಂತಿಮವಾಗಿ ತಾವು ದ್ರೋಹವೆಸಗುವ ಆದರ್ಶಗಳನ್ನು ತ್ಯಜಿಸಲು ನಿರಾಕರಿಸಿದ ಆಷಾಢಭೂತಿಗಳ ಮೇಲೆ ಅವಲಂಬಿಸಿದೆ." ಎಂದು ಗರ್ಸನ್ ತೀರ್ಮಾನಿಸುತ್ತಾರೆ.

ಉಲ್ಲೇಖಗಳು

ಮನಶ್ಶಾಸ್ತ್ರ
ಫಾರೂಕ್ ಶೇಖ್

ಫಾರೂಕ್ ಶೇಖ್ (25 ಮಾರ್ಚ್ 1948 - 28 ಡಿಸೆಂಬರ್ 2013) ಒಬ್ಬ ಭಾರತೀಯ ನಟ ಮತ್ತು ಜನಪ್ರಿಯ ದೂರದರ್ಶನ ನಿರೂಪಕರಾಗಿದ್ದರು.ಅವರು 1977 ರಿಂದ 1989 ರವರೆಗೆ ಹಿಂದಿ ಚಿತ್ರಗಳಲ್ಲಿ ಮತ್ತು 1988 ಮತ್ತು 2002 ರ ನಡುವೆ ದೂರದರ್ಶನದಲ್ಲಿ ತಮ್ಮ ಕೆಲಸಕ್ಕೆ ಹೆಸರುವಾಸಿಯಾಗಿದ್ದರು.ಅವರು 2008 ರಲ್ಲಿ ಚಲನಚಿತ್ರಗಳಲ್ಲಿ ಅಭಿನಯಿಸಲು ಹಿಂದಿರುಗಿದರು ಮತ್ತು 28 ಡಿಸೆಂಬರ್ 2013 ರ ವರೆಗೂ ಅಭಿನಯಿಸಿದ್ದಾರೆ. ಅವರ  ಪ್ರಮುಖ ಕೊಡುಗೆ ಸಮಾನಾಂತರ ಸಿನೆಮಾ ಅಥವಾ ನ್ಯೂ ಇಂಡಿಯನ್ ಸಿನೆಮಾಗೆ ಹೆಚ್ಚಿನದಾಗಿದೆ.ಅವರು ಸತ್ಯಜಿತ್ ರೇ, ಮುಜಫರ್ ಅಲಿ, ಹೃಷಿಕೇಶ್ ಮುಖರ್ಜಿ ಮತ್ತು ಕೇತನ್ ಮೆಹ್ತಾ ಅವರಂತಹ ನಿರ್ದೇಶಕರ ಜೊತೆ ಕೆಲಸ ಮಾಡಿದರು. 
ಅವರು ದೂರದರ್ಶನದಲ್ಲಿ ಧಾರಾವಾಹಿಗಳಲ್ಲಿ ಮತ್ತು ಪ್ರದರ್ಶನಗಳಲ್ಲಿ ಅಭಿನಯಿಸಿದರು ಮತ್ತು ಪ್ರಸಿದ್ಧವಾದ ವೇದಿಕೆಯಲ್ಲಿ ಪ್ರದರ್ಶನ ನೀಡಿದರು. ತುಮಹರಿ ಅಮೃತಾ (1992) ನಂತಹ ನಿರ್ಮಾಣದಲ್ಲಿ  ಶಬಾನಾ ಅಜ್ಮಿಯೊಂದಿಗೆ ಫಿರೋಜ್ ಅಬ್ಬಾಸ್ ಖಾನ್ ನಿರ್ದೇಶನದಲ್ಲಿ ಕೆಲಸ ಮಾಡಿದ್ದಾರೆ .   ಮತ್ತು ಜೀನಾ ಇಸಿ ಕಾ ನಾಮ್ ಹೈ (ಸೀಸನ್ ೧) ಪ್ರಸ್ತುತಪಡಿಸಿದ್ದಾರೆ .  ಅವರು ಅತ್ಯುತ್ತಮ ಪೋಷಕ ನಟಿಯ 2010 ರ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಯನ್ನು ಗೆದ್ದುಕೊಂಡರು.

ವೈಯಕ್ತಿಕ ಜೀವನ
ಶೇಖ್ 1948 ರಲ್ಲಿ ಗುಜರಾತಿನ ವಡೋದರ ಸಮೀಪವಿರುವ ಅಮ್ರೊಲಿ ಎಂಬ ಹಳ್ಳಿಯಲ್ಲಿ ಜನಿಸಿದರು ,ತಂದೆ  ಮುಸ್ತಾಫಾ ಶೇಖ್ ಮತ್ತು ತಾಯಿ  ಫರೀದಾ ಅವರ ತಂದೆ ಮುಸ್ತಫಾ ಶೇಖ್ ಮುಂಬಯಿಯಲ್ಲಿ ನೆಲೆಸಿದ್ದ ವಕೀಲರಾಗಿದ್ದರು, ಶೇಖ್ ಕುಟುಂಬವು ಜಮೀನ್ದಾರರು (ಭೂಮಾಲೀಕರು), ಮತ್ತು ಅವರು ಐಷಾರಾಮಿ ಪರಿಸರದಲ್ಲಿ ಬೆಳೆದರು.ಶೇಖ್ ಐದು ಮಕ್ಕಳಲ್ಲಿ ಹಿರಿಯವನಾಗಿದ್ದ ಮತ್ತು ಮುಂಬಯಿನ ನಾಗ್ಪಡದಲ್ಲಿ ಬೆಳೆದನು, ಅಲ್ಲಿ ಅವನ ತಂದೆಯು ಕಾನೂನು ವೃತಿ ಮಾಡುತಿದ್ದರು

ಶೇಖ್ ಮುಂಬೈನ ಸೇಂಟ್ ಮೇರಿಸ್ ಶಾಲೆಯಲ್ಲಿ ವ್ಯಾಸಂಗ ಮಾಡಿದರು ಮತ್ತು ನಂತರ ಮುಂಬೈನ ಸೇಂಟ್ ಕ್ಸೇವಿಯರ್ ಕಾಲೇಜ್ನಿಂದ ಪದವಿ ಪಡೆದರು.ನಂತರ ಅವರು ಸಿದ್ದಾರ್ಥ್ ಕಾಲೇಜ್ ಆಫ್ ಲಾ, ಮುಂಬೈನಲ್ಲಿ ಕಾನೂನು ಅಧ್ಯಯನ ಮಾಡಿದರು.ಅವರ  ತಂದೆಯು ಯಶಸ್ವಿ ಕಾನೂನಿನ ಅಭ್ಯಾಸವನ್ನು ಹೊಂದಿದ್ದನು, ಇದು ಆರಂಭದಲ್ಲಿ ಕಾನೂನುಗಳನ್ನು ತೆಗೆದುಕೊಳ್ಳಲು ಶೇಖ್ಗೆ ಪ್ರೇರೇಪಿಸಿತು.ಕಾನೂನಿನಲ್ಲಿ ತನ್ನ ವೃತ್ತಿಯನ್ನು  ವಿಫಲವಾದ ನಂತರ ಶೇಖ್ ನಟನೆಯನ್ನು  ಪ್ರಾರಂಭಿಸಿದರು .

ಸೇಂಟ್ ಕ್ಸೇವಿಯರ್ಸ್ ಕಾಲೇಜಿನಲ್ಲಿ ಶೇಖ್ ತನ್ನ ಭವಿಷ್ಯದ ಹೆಂಡತಿ ರೂಪಾ ಅವರನ್ನು ಭೇಟಿಯಾದರು.ಇಬ್ಬರೂ ಕಾಲೇಜಿನಲ್ಲಿದ್ದಾಗ ರಂಗಭೂಮಿಯಲ್ಲಿ ಸಕ್ರಿಯರಾಗಿದ್ದರು ಮತ್ತು ನಂತರ ಅವರು ಮದುವೆಯಾದರು. ಸೇಂಟ್ ಕ್ಸೇವಿಯರ್ಸ್ನಲ್ಲಿ ಶೇಖ್ ಅವರ ನಿಗದಿತ ಅವಧಿಯು ಅವನ ಜೀವನದ ವೈಯಕ್ತಿಕ ಮತ್ತು ವೃತ್ತಿಪರ ಎರಡೂ ಅಂಶಗಳಿಗೆ ಮುಖ್ಯವಾಗಿತ್ತು.ಅವರು ಸಮಕಾಲೀನರಾಗಿದ್ದ ಸುನೀಲ್ ಗಾವಸ್ಕರ್ ಸೇರಿದಂತೆ ಹಲವು ಸ್ನೇಹಿತರಾಗಿದ್ದರು .ಶೇಖ್ ತನ್ನ ರಂಗಭೂಮಿ ಕೌಶಲಗಳನ್ನು ಮತ್ತು ಅವರ ವೃತ್ತಿಪರ ಜಾಲವನ್ನು ಆ ವರ್ಷಗಳಲ್ಲಿ ಅಭಿವೃದ್ಧಿಪಡಿಸಿದ. ಅವರು ಸೇಂಟ್ ಕ್ಸೇವಿಯರ್ಸ್ನಿಂದ ಪದವಿ ಪಡೆದ ಕೆಲವು ವರ್ಷಗಳ ನಂತರ ರೂಪಾವನ್ನು ಮದುವೆಯಾದರು.ಅವರಿಗೆ ಇಬ್ಬರು ಪುತ್ರಿಯರು, ಶಾಯಸ್ಟಾ ಮತ್ತು ಸನಾ.

ಉಲ್ಲೇಖಗಳು 

ಹಿಂದಿ ಚಲನಚಿತ್ರ ನಟರು
ಭಾರತೀಯ ಚಲನಚಿತ್ರ ನಟರು
ಚಲನಚಿತ್ರ ನಟರು
ಕೋವೈ ಕೋರಾಕಾಟನ್

ಕೋವೈ ಕೋರಾ ಹತ್ತಿ ಅಥವಾ ಕೋವೈ ಕೋರಾ ಹತ್ತಿ ಭಾರತದ ತಮಿಳುನಾಡು ಕೊಯಂಬತ್ತೂರು ಪ್ರದೇಶದಲ್ಲಿ ಮಾಡಿದಒಂದು ಸೀರೆಯ ವಿಧವಾಗಿದೆ. ಕೊಯುತ್ತೂರಿನಲ್ಲಿರುವ ಒಂದು ವಿಶೇಷರೀತಿಯ ಸಾರಿಯನ್ನು ಹೊಂದಿದೆ. ಇದನ್ನು 2014-15ರಲ್ಲಿ ಭಾರತ ಸರ್ಕಾರವು ಭೌಗೋಳಿಕ ಸೂಚಕವಾಗಿ ಗುರುತಿಸಿದೆ.ಕೋವೈ ಕೋರಾ ಹತ್ತಿಯನ್ನು ಸಿಲ್ಕ ಮತ್ತು ಹತ್ತಿ ಮಿಶ್ರಣದಿಂದತಯಾರಿಸಲಾಗುತ್ತದೆ. ಉತ್ಪಾದಿಸಲು ಅಗತ್ಯವಿರುವಕೋರಾ ಹತ್ತಿಉತ್ತಮಗುಣಮಟ್ಟದ ಹತ್ತಿ. ನೂಲು ಸಾಂಪ್ರದಾಯಿಕ ಸಿಲ್ಕಕೂಡಾ ಮಿಶ್ರಣವಾಗಿದ್ದು ಹೆಂಗಳೆಯರ ಗಮನಸೆಳೆಯುತ್ತಿದೆ. ಕೋವೈ ಕೋರಾಸೀರೆಗಳು ಪ್ರಕಾಶಮಾನವಾದ ಬಣ್ಣದಗಡಿ ವಿನ್ಯಾಸಗಳನ್ನು ಹೊಂದಿದ್ದುಈ ಹೊಳೆಯುವ ಸಾರಿಯನ್ನು ಸಾಂದರ್ಭಿಕವಾಗಿ ಮಹಿಳೆಯರು ಬಳಸುತ್ತಾರೆ. ಕೋವೈ ಕೋರಾಕಾಟನ್ ಸೀರೆಗೆಅಗತ್ಯವಾದ ವಿನ್ಯಾಸಗಳ ಬಣ್ಣದ ಹತ್ತಿಯ ಮತ್ತುರೇಷ್ಮೆ ದಾರಗಳ  ಸಂಯೋಜನೆಯನ್ನು ಬಳಸಿಕೊಂಡಿದೆ. ಈ ಸೀರೆಗಳನ್ನು ಮಗ್ಗವನ್ನು ಬಳಸಿ ನೇಯಲಾಗುತ್ತದೆ. ಮತ್ತು ಗಡಿಗಳನ್ನು ನಂತರ ಸೇರಿಸಲಾಗುತ್ತದೆ. ಬೇಸಿಗೆ ಕಾಲದಲಿ ಕೋವೈ ಕೋರಾಕಾಟನ್ ಸಾರಿಗಳು ಬೇಡಿಕೆ ಹೆಚ್ಚಾಗಿರುತ್ತದೆ. ಕ್ಲಾಸಿ ಮತ್ತು ಸಾಂಪ್ರದಾಯಿಕನೋಟವನ್ನು ನೀಡುತ್ತದೆ.

ನೇಯ್ಗೆ

ಕೋರಾ ಹತ್ತಿ ಸೀರೆಗಳನ್ನು ಸಾಂಪ್ರದಾಯಿಕ  ಕೈ-ಮಗ್ಗದಲ್ಲಿ ನೇಯಲಾಗುತ್ತದೆ. ಪ್ರತಿ ಸಾರಿ ನೇಯ್ಗೆ ಮೂರು ದಿನಗಳವರೆಗೆ ಕಾಲಾವಧಿಯನ್ನು ತೆಗೆದುಕೊಳ್ಳುತ್ತದೆ. ಮತ್ತು ನೇಕಾರರಿಗೆ ಪ್ರತಿ ಸೀರೆಗೆ 450ರೂಪಾಯಿ (ಯುಎಸ್$  6.90) 850ರೂಪಾಯಿ (ಯುಎಸ್ $ 13) ವರೆಗೆ ಪಾವತಿಸಲಾಗುತ್ತದೆ. ತಮಿಳುನಾಡಿನ ಕೊಂಗು ನಾಡು ಪ್ರದೇಶದಲ್ಲಿ ಕೊಯಂಬತ್ತೂರು, ತಿರುಪ್ಪೊರು ಮತ್ತುಈರೋಡ್ ಜಿಲ್ಲೆಗಳಲ್ಲಿ ಸಾಂಪ್ರದಾಯಿಕ  ನೇಯ್ಗೆ ಕುಟುಂಬಗಳು ಈ ಸಾರಿಯನ್ನು ನೇಯ್ಗೆ ಮಾಡುವುದೆ ಕುಲ ಕಸುಬಾಗಿದೆ. ಕೊಯಮತ್ತೂರು ಜಿಲ್ಲೆಗಳಲ್ಲಿ 82 ಸಹಕಾರ ಸಂಘಗಳು ತಮಿಳುನಾಡಿ ಸಕಾರದಿಂದ ಕೋವೈ ಕೋರಾ ಹತ್ತಿರಅಧಿಕೃತ ವಿತರಕರಾಗಿ ಪ್ರಮಾಣೀಕರಿಸಲ್ಪಟ್ಟಿದೆ. ಕೋರಾಕಾಟನ್ ಸೀರೆಗಳು ರೂಪಾಯಿ 800 (ಯುಎಸ್$  12) ನಿಂದ ರೂಪಾಯಿ 1,200 (ಯುಎಸ್ $  18) ವರೆಗೆ ಬೆಲೆಗಳನ್ನು ಹೊಂದಿದೆ. ಕೋರಾ ಹತ್ತಿ  ಸೀರೆಗಳ ಮಾರಾಟವು ದಿನದಿಂದ ದಿನಕ್ಕೆ ಬದಲಾಗುವ ಪ್ಯಾಶನ್ ಕಳೆದ ಮೂರು ದಶಕಗಳಲ್ಲಿ ಮಹಿಳೆಯರ ಆದ್ಯತೆಗಳನ್ನು ಬದಲಾಯಿಸುವಿದರಿಂದಾಗಿ ಕುಸಿತ ಕಂಡಿದೆ. ಮೃದುವಾದ ರೇಷ್ಮೆ ಸೀರೆಗಳು ವಿನ್ಯಾಸಕ ಹೊಂದಿದ ಈ ಸೀರೆ ಬ್ಲೌಸ್ಗಳೊಂದಿಗೆ ಆಕರ್ಷಕ ಮತ್ತು ವರ್ಣರಂಜಿತವಾಗಿ ಕಾಣುತ್ತದೆ. ಮೃದುವಾದರೇಷ್ಮೆ ಸೀರೆಗಳನ್ನು ನೇಮಿಸಲು ಕಡಿಮೆ ಬೇಡಿಕೆ ಮತ್ತು ಹೆಚ್ಚಿನ ಸಂಭಾವನೆಯು ನೇಕಾರರಿಗೆರೇಷ್ಮೆ ಸೀರೆಗಳನ್ನು ನೇಯ್ಗೆ ಮಾಡಲುಕಾರಣವಾಗಿದೆ. ಜಿಟಿಟ್ಯಾಗ 2014-15 ರಲ್ಲಿ 15% ರಷ್ಟು ಹೆಚ್ಚಳಕ್ಕೆ ನೆರವಾಯಿತು. ತಮಿಳುನಾಡು ಸರಕಾರ ಸರ್ಕಾರದರನ್ ಸಹ- ಆಪ್ಟೆಕ್ಸ್ ಅಂಗಡಿಗಳ ಮೂಲಕ ಸೀರೆಗಳನ್ನು ಮಾರಾಟ ಮಾಡಲಾಗುತ್ತಿದೆ.

ಸ್ಪರ್ಧೆ

ಕೋರಾಕಾಟನ್ ಸೀರೆಗಳು ಸಾಂಪ್ರದಾಯಿಕ ಕೈ- ಮಗ್ಗ ಮುಖ ಸ್ಪರ್ಧೆಯಿಂದ ವಿದ್ಯುತ್ ಹತ್ತಿ ಮೂಳೆಗಳ ಮೂಲಕ ಕಚ್ಚಾ ಹತ್ತಿಯ ಸೀರೆಗಳಿಂದ ಕೂಡಿರುತ್ತವೆ. ಹತ್ತಿಯಸೀರೆಗಳು  ಶರೀರ _ಲೂಮ್ಸ್ ವೆಚ್ಚ್ದ 400 (ಯುಎಸ್ $ 6.10 ) ನಿಂದರೂಪಾಯಿ1,200 ( ಯುಎಸ್ $ 9.20 ) ವರೆಗೆ ಸಂಪಾದಿಸಲಾಗುತ್ತದೆ, ಇದು ಕೈ ಯಿಂದ  ನೇಯ್ದ ಸೀರೆಗಳಿಗೆ ಹೋಲಿಸಿದರೆ, ಇದು ಪ್ರತಿ ಸಾರಿಗೆರೂಪಾಯಿ 900 (ಯುಎಸ್ $ 14 ) ಮತ್ತು1,200ರೂಪಾಯಿ (ಯುಎಸ್ $ 18 ) ದರದಲ್ಲಿರುತ್ತದೆ. ಕೈ-ಮಗ್ಗದಿಂದ ಬಳಸಲ್ಪಟ್ಟ ನೂಲಿನ ಮೇಲಿನ ಎಕ್ಸೈಸ್ ಸುಂಕವು ಹೆಚ್ಚಿನಉತ್ಪಾದನಾ ವೆಚ್ಚಗಳಿಗೆ ಕಾರಣವಾಗುತ್ತದೆ. ಮತ್ತು ವಿದ್ಯುತ್-ಲೂಮ್ಸ್ನ ಹೆಚ್ಚಿನದಕ್ಞತೆಯ ಕೈ ನೇಯ್ದಕೋರಾ ಹತ್ತಿ ಸೀರೆಗಳಿಗೆ ಬೇಡಿಕೆಗೆ  ಕಾರಣವಾಗಿದೆ. ಉತ್ಪಾದನೆಯನ್ನು ಸಬ್ಸಿಡಿ ಮಾಡಲು ತಮಿಳುನಾಡಿನ ಸರ್ಕಾರದಿಂದ ನೇಕಾರರಿಗೆ ಅನೇಕ ವೇಳೆ ಸಹಾಯ ಬೇಕಾಗಿದೆ.

ಭೌಗೋಳಿಕ ಸೂಚನೆ

2014 ರಲ್ಲಿ , ತಮಿಳು ನಾಡು ಸರ್ಕಾರವು ಕೋವೈ ಕೋರಾ ಹತ್ತಿ ಸೀರೆಗಳಿಗಾಗಿ ಭೌಗೋಳಿಕ ಸೂಚನೆಯನ್ನು ತರಲುಅರ್ಜಿ ಸಲ್ಲಿಸಿತು. ಭಾರತ ಸಕಾರವು ಇದನ್ನು 2014-15 ರಿಂದಅಧಿಕೃತವಾಗಿ ಭೌಗೋಳಿಕ ಸೂಚಕವಾಗಿ ಗುರುತಿಸಿದೆ.

ಮಾರಾಟ

ಕೊಯಿಮತ್ತೂರು ತಿರುಪ್ಪೂರ್ ಮತ್ತು ತಮಿಳುನಾಡು ಸರ್ಕಾರದ ಕೋವೈ ಕೋರಾ ಹತ್ತಿಅಧಿಕಾರ ಮತ್ತು ವಿತರಕರು ಪ್ರಮಾಣೀಕರಣ ಮಾಡಲಾಗಿದೆ.ಈರೋಡ್‍ಜಿಲ್ಲೆಗಳ 82 ಸಹಕಾರ ಸಂಘಗಳಕೋರಾ ಹತ್ತಿ ಸೀರೆಗಳ ಮಾರಾಟವು ಕಳೆದ ಮೂರು ದಶಕಗಳಲ್ಲಿ ಮಹಿಳೆಯರು ಆದ್ಯತೆಗಳನ್ನು ಬದಲಾಯಿಸುವುದರಿಂದಾಗಿ ಕುಸಿತ ಕಂಡಿದೆ.

ಉಲ್ಲೇಖಗಳು

ಉಡುಪುಗಳು
ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಫ್ರಾಕ್

ಮಧ್ಯಮ ವರ್ಗದ ಇಂಗ್ಲೀಷರು ಮೊದಲು ಧರಿಸುತ್ತಿದ್ದ ಉಡುಪೇ ಫ್ರಾಕ್ . ಫ್ರಾಕ್‍ಗಳು ಸಡಿಲವಾಗಿದ್ದು, ಮೊಣಕಾಲಿನವರೆಗೆ ಇರುತ್ತವೆ. ಇದನ್ನು ಒಂದೇ ಬಟ್ಟೆಯಿಂದ ಹೊಲಿಯಲಾಗುತ್ತದೆ.  ಆಸ್ಟ್ರೆಲಿಯಾದಲ್ಲಿ  ಮುಖ್ಯವಾಗಿ ಅವರು ಧರಿಸುವ ಬಟ್ಟೆಗೆ ಫ್ರಾಕ್ ಅಥವಾ ಗೌನ್ ಎಂಬ ಹೆಸರಿನಿಂದ ಕರೆಯುತ್ತಿದ್ದರು. ಆಧುನಿಕ ಪ್ರಾಕ್‍ಗಳು ವಿವಿಧ ಆಕಾರ, ಶೈಲಿಯಲ್ಲಿ ಇರುತ್ತವೆ. ಮೊದಲು ವಿದೇಶಿ ಸಂಸ್ಕ್ರತಿ ಮಹಿಳೆಯರು ಹಾಗೂ ಹುಡುಗಿಯರು ಈ ಉಡುಪನ್ನು ಧರಿಸುತ್ತಾರೆ. ಈಗ ಇದು ಒಂದು ಪ್ಯಾಷನ್ ಆಗಿದೆ. ಯಾವುದೇ ಶುಭಸಮಾರಂಭಗಳಿಗೆ, ಪಾರ್ಟಿಗಳಿಗೆ ಈ ಡ್ರೆಸ್‍ನ್ನು  ಬಳಸುತ್ತಾರೆ.

ಇತಿಹಾಸ

ಮೂಲತಃ ಫ್ರಾಕ್ ಸಾಮಾನ್ಯವಾಗಿ ವಿಶಾಲ ಪೂರ್ಣ ತೋಳುಗಳನ್ನು ಹೊಂದಿರುವ ಸಡಿಲ ಮತ್ತು ಉದ್ದನೆಯ ಉಡುಪಾಗಿದೆ. ಹೆಚ್ಚಾಗಿ ಇದನ್ನು ಪಾರ್ಟಿ ಸಂಧರ್ಭಗಳಲ್ಲಿ ಬಳಸುತ್ತಾರೆ.

11ನೇ ಶತಮಾನ
ಯುರೋಪಿನಲ್ಲಿ 11ನೇ ಶತಮಾನದಲ್ಲಿ ಮಹಿಳೆಯರು ಪುರುಷರ ಗಿಡ್ಡ ಅಂಗಿಯನ್ನು ಹೋಲುವ ಉಡುಪನ್ನು ಧರಿಸುತ್ತಿದ್ದರು ಮತ್ತು ಇವು ಸಡಿಲವಾಗಿರುತ್ತಿದ್ದವು. ಇವುಗಳು ಮೊಣಕಾಲಿನ ಮೇಲ್ಬಾಗದವರೆಗೆ ಇರುತ್ತಿದ್ದವು. ಶತಮಾನದ ಅಂತ್ಯದಲ್ಲಿ ಈ ಉಡುಪುಗಳನ್ನು ಮಹಿಳೆಯರಿಗೆ ಬೇಕಾದ ರೀತಿಯಲ್ಲಿ ವಿನ್ಯಾಸವನ್ನು ಮಾಡಿ, ಸುಲಭವಾಗಿ ಧರಿಸುವಂತೆ ಮಾಡಿದರು.

16ನೇ ಶತಮಾನ
1550 ರ ದಶಕದ ಆರಂಭದಿಂದ, ಯುರೋಪ್ ನಲ್ಲಿ ಮಾಧ್ಯಮ ಮತ್ತು ಮೇಲ್ವರ್ಗದ ಮಹಿಳೆಯರು ಫ್ರಾಕ್‍ನ್ನು ಧರಿಸುತ್ತಿದ್ದರು. ಇದು ಆಗಲ ತೋಳು ಮತ್ತು ಕಾಲರನ್ನು ಹೊಂದಿದ್ದವು. ಈ ಉಡುಗೆಯು ಸಮಾಜದಲ್ಲಿ ಮಹಿಳೆಯರ ಸ್ಥಾನವನ್ನು ಗುರುತ್ತಿಸಿದ್ದವು. ಈ ರೀತಿಯ ಉಡುಪಿಗೆ ಇಟಲಿಯಲ್ಲಿ ರೋಪಾ ಮತ್ತು ಸೆಮರಾ ಎಂದು ಕರೆಯುತ್ತಿದ್ದರು. ಈ ಉಡುಗೆ ಅಥವಾ ಫ್ರಾಕ್‍ನ್ನು ಚಳಿಯ ದಿನದಲ್ಲಿ ಹೆಚ್ಚಾಗಿ ಬಳಸಲಾಗುತ್ತಿತ್ತು.

17ನೇ ಶತಮಾನ
17ನೇ ಶತಮಾದಲ್ಲಿ ಫ್ರಾಕ್ ಎಂಬುದು ಬ್ರಿಟನ್‍ನ ಕುರುಬರು, ಕಾರ್ಮಿಕರು ಮತ್ತು ಕೃಷಿ ಕಾರ್ಮಿಕರು ಧರಿಸಿರುವ ಪೂರ್ಣಉದ್ದನೆಯ ಹೊರ ಉಡುಪು ಆಗಿತ್ತು. ಶತಮಾನದ ಅಂತ್ಯದಲ್ಲಿ ಶುರುವಾದವಸ್ತ್ರೋದ್ಯಮದ  ಉತ್ಪಾದನೆಯ ಕೇಂದ್ರವಾಗಿದ್ದ ಹಾಲೆಂಡ್‍ನಲ್ಲಿ ವಿವಿಧ ರೀತಿಯ, ನಾವೀನ್ಯತೆಯ ಫ್ರಾಕ್ ಹಾಗೂ ಇತರ ರೀತಿಯ ಉಡುಪುಗಳು ತಯಾರಾಗುತ್ತಿದ್ದವು. ಫ್ರಾಕ್‍ಗಳ ಮೇಲೆ ಪ್ರಾಣಿಗಳ ಚಿತ್ರ, ಸಸ್ಯಗಳ ಚಿತ್ರ,  ಆ ದೇಶದ ಸಂಸ್ಕøತಿ ಸಾರುವ ಕೆಲವೊಂದು ಚಿತ್ರಗಳು, ವೈಜಾÐನಿಕ ಸಂಶೋಧನೆಗಳನ್ನು ಪ್ರತಿಬಿಂಬಿಸುವ ಕಸೂತಿಯು ಜನಪ್ರಿಯವಾಗಿದ್ದವು.

18ನೇ ಶತಮಾನ
ಬ್ರಿಟನ್ ಮತ್ತು ಅಮೆರಿಕಾದಲ್ಲಿ ಫ್ರಾಕ್ ಸಾಂಪ್ರದಾಯಿಕವಾಗಿ  ಕಾರ್ಮಿಕ ವರ್ಗದವರಿಂದ ಪಡೆದ ವಿಶಾಲವಾದ ,ಪ್ಲಾಟ್ ಕಾಲರ್ ಹೊಂದಿರುವ ಉಡುಗೆ  ಆಗಿತ್ತು.ಅಲ್ಲದೇ ಬೇಟೆಯಾಡುವಿಕೆ ಅಥವಾ ಇತರ ದೇಶದ ಅನ್ವೇಷಣೆಗಳಿಗೆ ಹೋಗುವಾಗ ಪುರುಷರು ಈ ಉಡುಪನ್ನು ಕೋಟ್‍ನ ರೀತಿಯಲ್ಲಿ ಧರಿಸುತ್ತಿದ್ದರು. ಕ್ರಮೇಣ ಫ್ರಾಕ್ ನಿಖರವಾದ ಐತಿಹಾಸಿಕ ವಿಕಸನ ಹೊಂದಿತ್ತು.

19 ನೇ ಶತಮಾನ
19 ನೇ ಶತಮಾನದ ಆರಂಭದ ಹೊತ್ತಿಗೆ ಗಂಡಸರಿಗಾಗಿ ಫ್ರಾಕ್ ಕೋಟ್‍ನ್ನು ತಯಾರಿಸಲಾಯಿತು. ಈ ಫ್ರಾಕ್ ಕೋಟ್ ಪೂರ್ಣ ತೊಳುಗಳನ್ನು , ಪಕೆಟ್ ಮತ್ತು ವಿ-ಆಕಾರದ ಕಾಲರ್‍ನ್ನು ಹೊಂದಿತ್ತು.  ಇದನ್ನು ಹೊಸ ರೀತಿಯ ವಿನ್ಯಾಸದೊಂದಿಗೆ ಮಾಡಲಾಯಿತು.ರಷ್ಯದಲ್ಲಿ ಫ್ರಾಕನ್ನು ತೆಳುವಾದ ಬಟ್ಟೆಯಿಂದ ಮಾಡುತ್ತಿದ್ದರು. ಇದನ್ನು ಎಲಿಜಾಬೇತ್ ಲಿಬ್ರನ್‍ರಾಣಿಯು ಈ ತರಹದ ಉಡುಪನ್ನು ಧರಿಸುತ್ತಿದ್ದಳು. ನಂತರ ರಷ್ಯದ ಮಹಿಳೆಯರು ಅದನ್ನು ನೋಡಿ ಆಕರ್ಷಿತರಾಗಿ ತಾವು ಕೂಡ ಧರಿಸುತ್ತಿದ್ದರು.
ಇದರಲ್ಲಿ  ಈಗ ಹೊಸ ರೀತಿಯ ವಿನ್ಯಾಸಗಳನ್ನು ಹೊಂದಿದೆ. ಅದರಲ್ಲಿ ಸಿಲ್ಕ , ಕಟಾನ್, ಅಲ್ಲದೇ ಸೀರೆಯಲ್ಲಿಯೂ ಹೋಲಿಸಬಹುದಾದ  ಫ್ರಾಕ್‍ಗಳು ಇವೆ. ಟ್ಯಾಟೂ ಡಿಸೈನ್‍ನ ಫ್ರಾಕ್ಗಳು ಇಂದು ಹೊಸ ರೀತಿಯಲ್ಲಿ ಕಾಣಿಸುತ್ತಿವೆ.ಈ ಉಡುಗೆಗಳು ವಿವಿಧ ರೀತಿಯ ಬಣ್ಣಗಳು, ಮತ್ತು ಸೀಸನ್‍ಗೆ  ತಕ್ಕಂತೆ ಧರಿಸುವ ಫ್ರಾಕ್‍ಗಳು ಇವೆ. ವಿನೂತನವಾಗಿ ಕಲರ್‍ಪುಲ್ ಫ್ರಾಕ್‍ಗಳು ಪುಟ್ಟ ಮಕ್ಕಳಿಗೆ ಹೆಚ್ಚು ಮೆರುಗನ್ನು ಕೊಡುತ್ತಿವೆ. ಅದರಲ್ಲಿ ವಿವಿಧ ವಿಧಗಳು ಇವೆ. ಅವುಗಳೆಂದರೆ ಅಂಬ್ರೆಲಾ ಫ್ರಾಕ್, ವೆಲ್ವಟ್ ಬಲೂನ್ ಫ್ರಾಕ್, ಯೋಕ್ ಫ್ರಾಕ್, ಲಾಂಗ್ ಫ್ರಾಕ್, ಫ್ರಿಲ್ ಫ್ರಾಕ್,ಸ್ಟ್ರಪ್ ಫ್ರಾಕ್, ನೆಟ್ಟೆಡ್ ಫ್ರಾಕ್, ವೆಲ್ವೆಟ್ ಫ್ರಾಕ್, ಸಿಂಥೆಟಿಕ್ ಫ್ರಾಕ್‍ಗಳು ರಾರಾಜೀಸುತ್ತಿವೆ.
ಇತ್ತೀಚೆಗೆ ಫ್ರಾಕ್ ಡ್ರೆಸ್‍ಗಳ ಮೇಲೆ ಹೊಸ ರೀತಿಯಾದ  ತ್ರೀಡಿ ಪ್ರಿಂಟ್‍ನ ಡಿಸೈನ್‍ಗಳನ್ನು ಮಾಡಿದ್ದಾರೆ. ವಿವಿಧ ಬಣ್ಣಗಳಿಂದ ಮಾಡಿದ ಈ ವಿನ್ಯಾಸಗಳು ಯಾವುದೇ ರೀತಿಯಲ್ಲಿಯೂ ಹಾಳಾಗುವುದಿಲ್ಲ.

ಉಲ್ಲೇಖ

ಉಡುಪುಗಳು
ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮